
PALAESTRA LATINA 

LITTERARUM LATINARUM COMMENTARII 

ANN. XXVIII (pasc. IV) — N. 164 M. Decembri A. MCMLVIII 


OVIDIUS NASO 


Cum Graeci, Periclis potissimum aetate, altissimum litterarum fastigium 
sint consecuti, adeo ut in omni scientiarum et artium genere posteritati 
essent magistri, Romani lento et titubanti passu Parnasum conscenderunt. 
Cujus rei nonnullae sunt causae. Natura enim Romanos ingenio non tam 
poetico quam politico, militari rerumque usu exercitato donaverat. Adhaere¬ 
bant, ut solent agricolae, majorum moribus, impediebantur continuis opti¬ 
mates inter et populares bellis. Consumebant vires exteris nationibus dicioni 
suae subiciendis et gentes Italas in unum corpus redigendi studio. His 
iniquis condicionibus factum est, ut nunquam tantam eruditionem ac doctri¬ 
nam fuerint adepti quantam Graeci. Cum vero Augustus imposito bello civili 
fine pacem attulisset, litterae et ars poetica florescere coeperunt. Ille enim 
ingenio suo perspicaci facile cognorat, quanti ponderis et animis conciliandis 
et studio dignitatis imperii ejusque gloriae accendendo litterae essent. Quare 
litterarum fautor liberalissimus nascentes poetas omni opera et consilio 
adjuvit. 

Eodem fere tempore Ovidius Naso equestri ordine Sulmone Paelignorum 
anno 43 a. Chr. natus, una cum fratre natu majore, quem mors praematura 
posthac exstinxit, Romam petiit, ut artem oratoriam et juris scientiam 
quorum praesidio via ad honores divitiasque facile pateret, addisceret. Quod 
ut faceret, magis patris reverentia quam ipsius rei studio movebatur. Fre¬ 
quentabat Porcii Latronis et Arellii Fusci, clarissimorum oratorum, declama¬ 
tiones et sese in arte dicendi exercebat. Postquam Athenas, unde quasi de 
fonte perenni tot illustres viri romani litteras hauserant, lustravit, aliquamdiu 
in Asia et Sicilia moratus, in Urbe sedem fixit, Nec multo post in «Trium¬ 
virorum capitalium» collegium, quorum erat custodiis praeesse et supplicium 

de hominibus scelestis sumere, est cooptatus. Tum «decemvir litibus judi¬ 
candis» factus est. Sed judicandi muneris brevi pertaesus sese a negotiis 
publicis prorsus removit et Macro, Propertio aliisque poetis se adjunxit 
Rebus enim prosperis, otio, pace, familiarium consuetudine magis oblectaba¬ 
tur quam siccis jurisprudentiae notionibus. Evolvebat dotes poeticas, quibus 
mox haud mediocrem laudem sibi acquisivit. Bis matrimonium iniit, bis 
divortio diremit. Cum tertia conjuge beate vixit. Id ex multis ad eam ex Ponto 
datis litteris et ex ipsius de mariti exilii dolore apparet. 

«Uxor amans flentem flens acrius ipsa tenebat 
Imbre per indignas usque cadente genas». 

«Non potes avelli, simul hinc simul ibimus, inquit, 

Te sequar et conjunx exulis exui ero*. 

Trist. 1, 3, 17 18; 81-82. 

Ut sol natura lucet, ita verus poeta versus facit, 

«Sponte sua carmen numeros veniebat ad aptos 
Et quod temptabam scribere, versus erat». 

«Saepe pater dixit: Studium quid inutile temptas?» 

Trist, A, 10, 25-26; A, 10. 21 

Atqui prima artis poeticae initia tragoediam incchavit, cui nomen 
Medeam indidit quaeque aequalibus magnopere fuit accepta. Temporum 
autem injuria interiit. Tum aliud genus poeticum attigit elegias sive «amo¬ 
res». Spirat hoc carmen vetiti amoris blandimentum, sed conciliavit auctori 
omnium legentium animos et, quantopere animam femineam ejusque ultimos 
recessus et latebras perspiceret, lucide demonstravit. Idem carmen, etsi nec 
Tibulli sensum nativum aut animi affectum nec Propertii ardorem adaequat, 
tamen indole jocosa, varietate sententiarum et conformatione, orationis faci¬ 
litate versuumque elegantia utrumqoe vincit. Subsequebantur «Heroides», 
epistulae amatoriae, in quibus feminas amatoribus longinquis scribentes 
inducit. Repetuntur quidem personae ex Mythologia, sed ea, quae vivide 
sentiunt, ipsius nostrae aetatis feminae sentire sunt dicendae. Posthac auctor 
fecundus foras dedit carmen de «medicamine faciei», quo remedia venustatis 
augendae attulit, quoque apud feminas nobiles magnam sibi laudem compa¬ 
ravit. 

Omnia, quae hactenus vulgaverat, non multum habebant, unde mores 
legentium depravarentur. Sed «ars amatoria sive amandi* posthac edita est 
compendium, quo adulescentes pariter ac viri artes amandi discerent et ideo 
carmen vere lascivum. «Nil nisi lascivi per me discuntur amores». Atque ea, 
quae in «amoribus» leviter attigerat, arte amandi fuse et consulto illustrat. 
Namque propinat carmen oratione facili et venusta compositum et specioso 
pictum colore, quod nihil nisi impudicitias, adulteria, lupanaria oleat. Addidit 
quidem «remedia amoris», quibus remediorum excusationem afferebat, quasi 
non matronis, sed meretricibus scripsisset. Sed tamen ista lasciva non modo 

Romanis sed toti orbi terrarum summa intulere mala. Conjungit enim auctor 
obscenitates Catulli cum molli Tibulli teneritate ac summo Propertii ardore. 
Eleganti veste induitur peccatum, licentia effrenata leges omnes impune 
transgreditur, impudicitia et adulterium traduntur et laudantur. Negari nequit 
carmina ista ex communi tunc aetatis morum pravitate profecta vitam nobi¬ 
lium turpem et vulgi optime illustrare. Sed non omnibus fuisse probata ex eo 
colligitur, quod auctor editis «remediis amoris» recantare studebat. 

Verum Augustus grassante latius in dies morum corruptione territus 
priscam majorum integritatem legibus conditis restituere conabatur. Ipsam 
filiam Juliam, paene meretricem ac noctivagam anno 17 a. Chr. in insulam 
Pandatariam et ejusdem nobiles amatores alios alio relegavit. Lege Julia «de 
adulteriis» cavit, ne viri nobiles feminas ignominia aspersas ducerent forni¬ 
cationi et adulterio gravi imposita poena. Idcirco Ovidius timore adductus, 
ne justam imperatoris excitaret iram, «Fastis» animum applicuit. Colligebat 
enim eas graecorum romanorumque deorum fabulas, unde praecipui dies 
festi et caerimoniae erant profectae. In hac re tractanda, fabulator elegantis- 
simus, omnes facile superat. Nunc vitam aetatis suae agrestem, nunc mores, 
cum ruricolae casas calamis tectas prope oras palustres Tiberinas inhabita¬ 
ram, illustrat. Modo cum Ennio et Silvio in primam imperii historiam excur¬ 
rit, modo honorifice Augustum ejusque familiam prosequitur. Sive Cererem 
canit, sive Proserpinam raptam et matris infelicis luctum, seu Silenum indu¬ 
cit asinum conscendentem, ut de arbore cava mei surripiat, seu apum agmen 
in furem furiose invehens, seu asinum, de quo Silenus deciderat, decidentem 
ungula ferientem: versus ubique veluti undae properant. Narrandi facilitate, 
venustatis, qua omnia pingit, gratia, distichorum sono, granditatis Romae 
mentione auctor Vergilio et Flacco palmam eripere videtur. 

Sed excellunt inter omnia Ovidii opera «Metamorphoseon libri». Colli¬ 
git hoc carmine cunctas antiquitatis mutationes et in artificium clarissimum 
contexit. Neque ullam aliam materiam arti narrandi tam aptam invenire 
poterat nisi illas mutationes, quas mythi graeci in tanta copia et tanta homi¬ 
num eventuumque varietate praebebant. In hoc litterarum genere Ovidius, 
quantum arte matura valeat, ostendit. Mutationes sive «Matamorphoses* 
facile intelleguntur ex nativa priscorum temporum religione, qua homines 
intima cum natura necessitudine vivebant et res inanimas animari et anima¬ 
lia in homines mutari pesse putabant. Qua ex fide apud omnes gentes illae 
Metamorphoseon fabulae exoriebantur, sed apud Graecos inexhausta copia 
et formarum varietate florebant. Quam materiam Nicander, Theodorus, 
Parthenius multo ante tractarant. Sed Ovidius, quae ex illis petierat, ea suo 
prosequebatur ingenio, sua conjungebat arte. Sunt quidem Metamorphoseon 
libri carmen admodum copiosum; sed auctor molestiam, quae facile legentibus 
surrepere possit, variando argumentum et scaenis tristibus laetas submitten¬ 
do demit et ita carmen longum vivide praebere novit. Quare primis p. Chr. 

saeculis et medio aevo multum legebatur et, ubicumque artes liberales flore¬ 
bunt, legetur. Quis est, quin laudet «aetates quattuor, diluvium magnum, 
Deucaleonem et Pyrrham, Narcissum et Echo, agricolas Lydios in ranas 
versos: «Quamvis sint sub aqua, sub aqua maledicere temptant», Nioben, 
Philemona et Baucidem, Daedalum et Icarum?». Opus absolvit Romulum 
Romae et Caesarem imperii conditores in stellarum numerum referendo. 
Praesentit gloriam suam perennem. 

«Ore legar populi perque omnia saecula fama 

Siquid habent veri vatum praesagia, vivam». 

15, 878-879. 

Nec tamen catastrophen, cujus viam carminibus obscenis straverat, 
retardare poterat. Diffusa enim serpebat morum corruptio nec conditis ab 
Augusto legibus cohibebatur. Immo ipsa senescentis imperatoris neptis Julia, 
matris Juliae sorte minime edocta, patrato adulterio domum regiam nova 
affecerat ignominia. Qua re senex fractus indignam in exilium jecit. Num 
Ovidius sceleri affinis fuerit, non liquet. Tamen exeunte anno 8 p. Chr. 
edicto imperatoris Tomos ad Histri ostia est relegatus. Vix pejus quid ei 
accidere potuit. Namque ex Urbe, e vita jucunda, ex amicis litterarumque 
studiis misere ereptus, procul a patria, in regione vasta, inter milites et 
colonos sermonis latini rudes, vitam traxit amaram et pro molli et effeminato 
ingenio hoc miserarum cumulo prorsus corruit. Sed ut sub cineribus scintillae 
gliscere solent, ita quoque relegatus sub fortunae ruinis: «Tristia, litteras ex 
Ponto» scripsit. Sunt vere tristes, flos poesis defloruerat, animus hilaris in 
melancholiam mutatus erat. Vera sunt, quae sentit, sed aequabilitas quere¬ 
larum taedium affert, pallet orationis color. 

«Contudit ingenium patientia longa malorum 
Et pars antiqui nulla vigoris adest*. 

Trist. 5, 12, 31-32. 

Nec querelis nec precibus, quibus Augusti veniam implorabat, quic- 
quam est consecutus. Nec carmine in imperatoris obitum animum Tiberii 
flexit. Decessit Tomis anno p. Chr. 18 ibique sepultus est. Epitaphium vivus 
sibi scripserat: 

«Hic ego, qui jaceo, tenerorum lusor amorum, 

Ingenio perii, Naso poeta, meo. 

At tibi, qui transis, ne sit grave, quisquis amasti, 

Dicere: Nasonis molliter ossa cubent». 

Trist. 3, 3, 73-77. 


N. Mangeot, e S. J. 


Monasterii (lAunster), mense Martio exeunte, anno MCMVIII, 
et anno bis millesimo vertente ab Ovidio po£ta nato. 



ITER AD BLEMYES' 


Anno 421 p. Ch. Olympiodorus Thebaeus, historicus graecus, populi 
Blemyum visendi studio incitatus, adverso Nilo flumine uhra Syenen 1 2 sub¬ 
vectus est in illas regiones quae nunc Aegypti Sudanaeque collimitium 
efficiunt. 

Blemyes enim —vel Blemyae— a regno Decii imperatoris (ca. 250) in 
extremas Aegypti romani provincias saepius incursantes, Marte vario cum 
legionibus conflixerant. At quae essent illae tribus, unde venissent quibus¬ 
que institutis uterentur, quoniam ab orbe terrarum id temporis explorato 
remotiores vivebant quam quae crebris mercatorum commeatibus frequenta¬ 
rentur, antiqui penitus ignorabant. 

Itaque Nonnus Panopolitanus, ultimus Aegypti poeta graecus, Olym- 
piodori fere aequalis, in Dionysiacis, quibus itinera Dionysi dei ad Indos 
cecinit, hanc de Blemyis mythistoriam contexuit: Deriades crudelis rex In¬ 
dorum, copiis in aciem eductis, mox a deo superatur. Tum Blemys, fuscus 
quidam regis praefectus, bellum componere conatus est. Sed audi potius 
poetae versus in latinum sermonem conversos (lib. XVII f 387-99): 

Tura Blemys Indorum cirratus dux Erythrorum 
Pacificas supplex verbenas sumpsit olivae, 

Indophoni genibus sese advolvens Dionysi. 

At deus in terram ut curvatum conspicit illum, 

Erigit ecce manu, populoque una polyglosso 
Tramisit fuscum miserans, Erythris procul Indis, 

(Deriadis mores namque oderat imperiumque) 

In campos Arabum. Postquam prope a litore ponti 
Prospera sedit in arva, vocat de nomine cives. 

Nam Blemys ora celer petiit septemflua Nili, 

Concolor Aethiopum fato qui sceptrifer esset. 

Hunc Meroe terra suscepit semper aprica, 

Postgenitis Blemyis fieret ut eponymus heros. 

Nec nos multa de posteris Blemyos illius Indi scimus, quia relationis 
Olympiodori nihil nisi summarium brevissimum superest. Colligendae sunt 


1. Ad hunc populum quae attinent pleraque invenies apud Pauly-Wissowa, Realencyklo - 
padie, s. v. Blemyes, Talmis, Primis, Sileo. Vide etiam quae passim occurrunt in libris Udalrici 

Wilcken, Grundzuge und Chrestomathie der Papyruskunde, Historischer Teii (Berolini et Lipsiae 
1912). 

2. nunc Assuan. 

igitur notulae sparsae apud auctores antiquos rarissimae; quibus addi possu¬ 
mus perpauca eaque exilia documenta non ita pridem e sabulis aegyptiis 
eruta. 

Prima Blemyum mentio facta est a poetis et geographis alexandrinis 
tertii a. Ch. saeculi. Ptolemaei enim, reges Aegypti, elephantorum venatores 
in Africam interiorem mittere necnon smaragdos ex isdem illis regionibus 
importare solebant. Attamen pauca tantum fide digna ad scriptores graecos 
latinosque penetrata esse videntur. Strabo, qui circa initium aerae nostrae 
terrarum orbem diligenter descripsit, hunc populum, quem nec numerosum 
nec bellicosum esse tradit, in dextra Nili ripa collocat exadversus Nobades 
sinistram obtinentes. Eosdem Pomponius Mela, auctor Hispanus, semiferos 
appellat potius quam homines, qui sine tectis sedibusque Nomadum more 
passim vagabantur. Tantillum vero cum de iis constaret, litterae antiquae 
fabulis ficticiis abundabant, nec unus est Plinius, qui Blemyes inter populos 
illos arcanos referat, qui capite privati, os oculosque in pectore gerant. Cui 
fabulae Acephalorum, ex Martiano Capella, totum medium aevum credidit. 

Ad historiam vero revertamur: a medio, ut diximus, tertio saeculo 
Blemyum tribus Dodecaschoenum, provinciam Aegypti meridianam, magis 
magisque depopulari coeperunt. Sedibus enim avitis cedere sensim cogeban¬ 
tur novo quodam imperio, Axumitarum nempe, quod I p. Ch. saeculo 
conditum brevi Rubri Maris litoribus a Moschophagis —ubi nunc Suacinus 
portus exstat— usque ad Somalias potitum est. Quo factum ut Blemyes, qui 
antea commeatuum inter Nilum mareque in viis dominati essent, subito 
reditibus suetis spoliarentur. Exstat etiamnunc titulus triumphalis regis 
cujusdam Axumitae saeculi IV, qui sex Blemyum regulos se subegisse 
gloriatur. Blemyes itaque ad Romanorum fines exacti, Aegyptios perpetuo 
lacessentes illos tam foedis cladibus nonnumquam adfecere ut eorum nomen 
idem quod nobis «barbarus* vel «Vandalus» valeret. 

Qui nunc victores nunc victi per tria saecula numquam ab armis con¬ 
quieverunt. Aurelianus imperator (270-75) illius populi captivos Romam in 
triumphum duxit. At Diocletianus non multum ante annum 300, ut Aegyp¬ 
tum a Blemyis tutaretur, Dodecaschoenum provinciam Nobadibus, quibus- 
cum foedus icerat, permisit. Ambobus insuper populis tributum annuum se 
soluturum esse pollicitus est. Parum tamen Romani profecerunt: iterum 
iterumque, Constantino Theodosio Valentiniano regnantibus, aut ipsi aut 
Nobades socii a feris illis eremicolis vexati sunt. Horum tumultuum testis 
est epistula ab Appione Syenitarum episcopo Theodosio I imperatori (378- 
395) missa ut milites tandem mittere vellet qui populo afflicto succurrerent; 
testis etiam carmen epicum saeculo V de victoria Germani cujusdam 
conditum; testis denique bellum in centum annos a Maximino Marciani 
imperatoris praefecto anno 452 compositum, mox vero a Blemyis redinte¬ 
gratum. 

Paucis verum ut videtur decenniis post, a Nobadibus Romanorum sociis 
graviter contusi sunt. Est enim Talmi in capite Blemyum 3 titulus vetustissi¬ 
mus quo rex quidam Nobaeus, Sileo nomine, victoria de iis parta gloriatur. 
Quam inscriptionem, graeca lingua valde mendosa nimisque copticam 
redolenti exaratam, ita latine vertere conatus sum, paucis ad intellectum 
necessariis inter uncos rotundos additis. 

«Ego Sileo, regulus Nobadum et omnium Aethiopum, 

«veni Talmin et Taphin. Bis bellavi cum Blemyis, et 
«Deus dedit mihi victoriam. Postea tertium vici iterum et 
«potitus sum urbibus eorum. (Ibi) consedi cum copiis meis 
«primum. Vici eos et ii agnoverunt me (regem). Feci pa- 
«cem cum iis et abjuraverunt mihi idola eorum, et fisus 
«sum juri jurando eorum, quoniam honesti sunt homines. 

«Redii in partes meas superiores. Cum factus essem 
«regulus, omnino non incedebam post alios reges, at valde 
«iis praecedebam. Qui enim mihi aemulantur, iis non 
«concedo regionem suam retinere, nisi me agnoverunt et 
«supplicant. Ego enim in superiores partes (sicut) leo 
«sum, et in inferiores partes (sicut) ursus sum. 

«Bellavi cum Blemyis ab (urbe) Primi usque ad Tel- 
«min semel; et eorum (qui) ultra Nobades (sunt) vastavi 
«fines, quia mihi aemulaturi erant. 

«Despotas aliorum populorum, qui mihi aemulantur, 

«(ubi a me capti sunt), non permitto consistere in um- 
«bra, sed sub sole foris; et non dedi aquam intus in 
«domum eorum. Adversariis autem meis eripio uxores et 
«liberos. 

Hic rex fuerit christianus necne disputatur; at eum rebus suis gestis 
nimis superbire patet. Nam quae dicit se omnes Aethiopes in sua dicione 
habere mera sunt mendacia. Nec Blemyes ab eo ita profligati sunt ut eorum 
regnum stirpitus everteretur. Nam haud multo post Aegypti provincias 
iterum occupasse Romanisque tributum exegisse videntur. Haec enim Cha- 
racheni reguli decretum testatur, quod decretum in corio orygino scriptum 
et lingua graeca corruptissima exaratum, anno 1887 rusticus quidam Aegyp¬ 
tius invenit Pathyri in oppidulo quod Graeci Aphroditopolin, indigenae 
Arabici Gebelein vocare solent. Situm est in ripa' Nili fluminis ad gr. 25° 
30' latitud inis septentrionalis, 

Charachen autem rex, nobis porro ignotus, ita edixit: 


3. nunc Kalabscheh, quo loco Tropicus Cancri Nilum flumen secat. 

«Ego Charachen regulus Blemyum scribo liberis Chara- 
«chen, Charapatchur et Charaziet, quod jubeo et (vobis) 

«dari curatoriam insulae dictae Tanare, et nemo jubetur 
«obstare vobis. Quodsi mala fide agunt Romes (et) non 
«solvunt (tributum) consuetum, phylarchus non impedie- 
«tur nec hypotyrannus superare Romes donec consuetum 
«praestetur insulae meae. 

«Charachen regulus o- 

«Laize domesticus, testis m 

«Tiuticna domesticus, testis -f 

«T Per me, Sansnos, scriptum est, mense Phaophi 24, indictionis I. 

Inimicitias autem inter Romanos ferosque illos Nigros a saeculo IV 
religionis insuper discrimine exacerbatas esse compertum habemus. Nam 
Aegyptii, mox etiam Nobades, ad christianam religionem sese converterunt. 
Blemyes vero idololatriae studiosissimi diu manebant ut, cum incolae Phila¬ 
rum — quae est insula Nili fluminis Romana— christiani jamdudum essent 
facti, illi nihilominus Isin deam in templo insulae vetustissimo colere perse¬ 
verarent; transitum enim sacerdotibus paganis in territorium romanum, 
quotiescumque de pace ageretur, Blemyes depeciscebantur. Cui rei ut finem 
imponeret, Justinianus imperator clarissimus anno 545 Narsen praefectum 
cum exercitu misit. Qui Blemyes tandem celeriter funditusque profligatos ex 
Aegypto fugavit in desertaque Nubica relegavit. Superstites pestea christiani 
sensim facti tranquilliores vivebant dum saeculis septimo octavoque incur¬ 
sione Arabum submergerentur. Ultimis illis temporibus etiam negotia inter 
se Aegyptii Blemyesque pacifice gessisse videntur: nam saeculo VI vel VII 
Latopoli 4 Dioscorus quidam habitabat «scriba populi Blemmei a commerciis». 

Haec de hujas populi historia hactenus. De ejus insuper vita moribus¬ 
que paucula quaedam innotuerunt. Pergamus itaque, Olympiodoro duce, ad 
fines Nubiae. 

Refert ille historicus, cum apud Thebas —quod est caput Aegypti me¬ 
ridionalis— et Syenen lustrandorum locorum cognoscendique studio versa¬ 
retur, phylarchos et prophetas Blemyum ipsius optasse congressum atque 
colloquium. Fama enim ejus, qui aulicus erat Constantinopolitanus, illos ad 
hoc excitabat. 

«Itaque abripuerunt me, inquit, in ipsam usque Talmin, ut illas quoque 
regiones perlustrarem, a Philis quinque dierum intervallo distantes usque ad 
urbem quae dicitur Prima. Haec olim prima Thebaidis urbs erat a barbarico 
solo proficiscenti, eamque ob causam a Romanis latino vocabulo Prima nomi- 


4 nunc Esneh. 

nata (!), quo etiam nunc nomine vocitatur, quamvis longo jam tempore 
barbari eam sibi vindicarint cum aliis quattuor oppidis, Phoenicone, Chiride. 
Thapide et Talmide 5 ». 

Haec Olympiodorus. Patet igitur regni Blemyum magistratus titulis 
graecis decorari. Provinciarum enim curatoria, ut ipsorum verbis utamur, 
phylarchis hypotyrannisque permittitur. Sunt etiam prophetae sive vates 
illi, q ui Olympiodorum ad smaragdi fodinas, si quidem bonam huic rei 
regis veniam impetraret, inspiciendas invitarunt. 

Nihil itaque mirandum quod Blemyum reges vel potius regulos, Caesa- 
res quasi semibarbaros, Talmi moribus graecis perquam leviter tinctos aulam 
Byzantini regni lautissimam quodammodo imitantes reperimus: aulicos roma* 
na voce «domesticos» appellant, eosque testes actorum publicorum adhibent. 
Graeca lingua, quam vix primis attigisse labris videntur, decreta tamen 
exarari volunt. Cum vero popularium nemo sit, qui eam linguam calleat, 
scribae aegyptii arcessendi sunt: qui decreta regia e Blemyensi, ope coptici 
nativi sermonis, in graecum vertentes, horridula quaedam tersioribus efficiunt 
auribus. Hoc forsan modo ii reguli se «Regis regum 6 » gloriae paululo pro¬ 
pius accessuros esse sperant. 

Unam tamen rem Blemys graecissans propriam tenet, quae est religio. 
Etenim vana idola abjurare et ad veram transire christianam ecclesiam pervi¬ 
cax hic populus diutissime respuit. At contra Talmis urbs splendido Mandu- 
lis sive Solis dei templo ornatur. Quem deum Blemyes victimis humanis 
placare solent. 

Mandulin vero Graecos quoque Romanosque, quamdiu hanc urbem 
obtinerent, maxime coluisse permultis templi titulis parietariis testatur. Hunc 


5. Ne erraveris, moneo Olympiodorum loqui de condicionibus post-diocletianeis, quo 
tempore Blemyes ad septemtrionis progressi, Dodecaschoeni partem in dextra Nili ripa sitam 
habitabant. 

Dodecaschoenus appellatur regio supra primam Nili cataractam a Syene ad Hieran Syca* 
minum; hanc regionem Petronius, Augusti Caesaris praefectus, anno 22 a. Ch. imperio romano 
vindicavit, Candace regina Meroitica —cui tum Blemyes obtemperabant— expulsa. 

A Syene Nilo subvehenti hae urbes sunt: Tzitzfs, Taphis, Talmis (nost Diocletianum 
caput Blemyum), Pselcis (=Dakkeh), Hierasycaminus. Ultra hanc tandem Primis vel Premnis 
(=Kasr Ibrim), qua in urbe Petronius castra a Romani 9 ultima, ab Aethiopibus vero «prima» 
posuit. 

Phoenico tandem oasis est inter Nilum Mareque Rubrum, 50 chiliometra a Thebis ad 
eoo-caecian. 

6. Rex Regum titulus erat trium imperatorum majorum: Byzantini, Persici et Axumitae. 
Exempli gratia adfero inscriptionem regis cujusdam Axumitarum, saeculo II vel III conditam 
(Preisigke, Sammelbuch n° 6048). 

• Rex e regibus Axumitarum magnus Se(m)bruthes venit et aedificavit. 

«Anno XXIV Sembruthis magni regi 9 . 

enim Apollinem esse credebant. Cujus venerationis testem juvat hic adferre 
exemplum xpoaxuvrj|iaTo<; romanorum militum 7 : 

«Vot um Longini et Aphrodatis equitum cohortis Hispano- 
«rum, turmae Flori, et Dioscoratis et Antonatis et omnium 

«heic consistentium Domino Manduli, hodie (mensis) 

«Thot (die) I. 

Praeter vota hujus generis permulta hymni aliquot in templo reperti sunt. 
Quorum unus hic est: 

«Radians Domine Manduli, Titan, Beate! cum aliqua tui 
«signa splendida vidissem, cogitavi et meditatus sum 
«valde, pro certo scire cupiens an esses tu Sol. Alienum 
«me feci ab omni malitia et impietate, et vixi castus ad 
«multum tempus, pietatis divinae causa. Sacrificavi et 
«oculis suspexi. Benevolus enim ostendisti mihi teipsum 
in cymba aurea... 

(visionis descriptio interiit) 

«Tum te cognovi, Manduli, Solem omnituentem Domi- 
«num, omnium regem, aeternum omnipotentem felicissi- 
«morum populorum habitantium sacram, quam Mandulis 
«Sol diligit, Talmin; quae est sub sceptro auricomae mil- 
«lenominis Isidis». 

Ad hanc Isidem, magnam Aegypti Blemyumque alteram deam, rite 
colendam sacerdotes Blemyum quotannis Philas in fines Romanorum pere¬ 
grinantur deaque imaginem pompa sollemni per omnem regionem —etiam- 
tum cum essent facti christiani Romani— cantantes circumferunt. Huic 
consuetudini paganae neminem ante Justinianum finem imponere potuisse 
supra demonstavimus. 

Honorum tandem, quibus pontifices a rege cumulantur, vestigium su* 
perest in isto cujusdam reguli decreto Pathyri reperto: 

«Ego Pacytimne illustris regulus (ad)scribo Poaeo nobi- 
«lissimo sacerdoti curatoriam insulae Temsir, dictae Ta- 
«nare. Dedi tibi proprie ab hoc tempore et in omne 
«semper tempus, et sunto mihi omnia sicut supra scrip- 
«tum est. 

«Per me scriptum est, (- -)onem scribam. Athyr XXIII, 

«Indict. XIV. 

At hi tam pervicaci superstitione obstricti idololatrae miram quantam 
tolerantiam religiosam erga ceteros observant. Nam inter aulicos non tantum 
christianos adlegunt, verum iis etiam concedunt ut chrismon sive crucis 
signum in actis regiis juxta nomen apponant. 

_ Scripserunt Antverpiae: J. Ijsewijn et Jacobs 

7. Plerosque hujus templi textus collegit Preisigke, Sammelbuch Griechischer Urkunden aus 
Aegypten, I n* 4122*28 et 45 0. 






Philologi si ad maestitiam inclinant, facile adduci possint, ut, quemad¬ 
modum olim ErasmQs «Querelam Pacis», sic ipsi hodie scribant «Querelam 
artium bonarum», quas liberales quoque, optimas, ingenuas vocari neminem 
fugit. Regnant nunc physici et chemici. Disiciuntur nuclei atomorum, qua¬ 
rum formas Leucippus et Democritus tantum per nebulam quandam vel per 
transennam strictim aspexerunt b Inveniuntur paene singulis diebus novae 
machinae, quibus, quod Horatius 1 2 translatis verbis dixit, ad effectum per¬ 
ducamus, id est caelum petamus ipsum. Ingentes fecit progressus ars medi¬ 
corum, qui non solum novis medicamentis morbos gravissimos et antea 
desperatos sanant, sed etiam cultris suis in cerebrum, in cor, in pulmones 
penetrant. His et similibus nuntiis, ut res civiles publicasque silentio prae¬ 
teream, cottidie aures nostrae circumsonant 3 , cum perraro in actis diurnis 
aliquid de nostris disciplinis legamus, nisi forte fabula aliqua veterum tragi¬ 
corum vel comicorum auribus horum hominum aptata in scaenam commit¬ 
titur, aut poeta aliquis argumentum e Graecorum Romanorumve fabulis aut 
rebus gestis depromptum tractavit. 

Multis jam saeculis bonae artes variis de causis, quas hic enumerare, 
longum est, neglectae /acuerunt. Sed nostra memoria imprimis dolendum 
est, quod plebecula, quae disciplinarum progressu, quasi ipsa eum fecisset, 
gloriari solet, ne hoc quidem scit omnium artium fundamenta a Graecis jacta 
et a Romanis nobis esse tradita. Quod nisi ita esset, non tam saepe parentes 
interrogarent: «Quorsum filioli nostri coguntur graece et latine discere?» 
Obliviscuntur isti homines se ipsos cottidie vocabulis maxime communibus 
uti, quae a veteribus linguis profecta sunt, velut Industrie Maschine , Aulo. 
Obliviscuntur in actis diurnis sescenta vocabula peregrina usurpari, ut 
Koexistenz, Integration, Existentialismus, Kommunismus etc. Obliviscuntur physi¬ 
cis, medicis, mathematicis verba graeca et latina opus esse, ut ab hominibus 
aliarum gentium intellegantur. Sed audiamus philologum quendam doctissi¬ 
mum de praestantia veterum linguarum disserentem. Theodorus Kock, is, qui 
Goethei Iphigeniam Tauricam tanta arte in graecum sermonem convertit 4 , 
ut alterum Sophoclem vel Euripidem audire tibi videaris, in prooemio hujus 
libelli cum alia tum haec scripsit: «Mortuas vocant veterum linguas, in 
quibus adhuc summa vigeat vis et alacritas, quarum et hodie exstent et per 
omnia saecula mensura sint pulcherrima praeclarissimorum ingeniorum 
monumenta, quae non solum ipsae quamvis obscuratae ad tempus et contem- 


1. Cf. Cic. De orat. 1, 162. 

2. Carm. 1 3, 38. 

3. Cic. De off. 3, 5. 

4. BerolinI MDCCCLXI (= Berlln 1861). 

tae reviviscant, sed etiam gentibus non magis feris et barbaris quam supra 
modum excultis eoque enervatis alterum, ut ita dicam, afferant florem adu 
lescentiae*. At multi saepe clamitant e studiis, quae vocantur, humanitatis 
nullos redundare fructus nec singulis hominibus nec rei publicae. Nihil 
attinere pueros juvenesque multo sudore operam dare linguis absoletis et 
rebus, quarum cognitio in omni vita nullam allatura sit utilitatem. Quid 
istis respondebimus? Nolo hic multis verbis demonstrare, quantum valeant 
veteres linguae ad mentem, quam a natura incohatam accepimus, excolendam 
atque perpoliendam. Ipsam spectemus utilitatem, quam isti semper in ore 
habent. Omnes enim artes, quae nostra memoria mirum quantum excultae 
sunt, radices habent in operibus veterum Graecorum et Romanorum. Rectis¬ 
sime quondam Augustus Boeckh, clarissimus ille philologus, hac de re haec 
fere scripsit 5 : «Etiamnunc nemo verus philosophus fiet, nisi historiam totius 
philosophiae inde ab ipsis initiis cognoverit et in suum usum converterit. 
Etiamnunc opera veterum poetarum omnibus aliis sunt superiora, id quod 
ii tantum non intellegunt, qui illa non gustaverunt nisi primoribus labris. 
Etiamnunc nusquam altior qUam veterum viget spiritus. Etiamnunc rationes 
juris continentur jure romano, quamvis multae ejus partes mutatae sint. 
Quis medicus, si rudes empiricos excipias, veteres contemnet? Quid plura? 
Innumerabilibus vinculis haec nostra eruditio cum veterum disciplinis colli¬ 
gata est!». Et Johannes Paulos Richter (1763-1825), fabularum romanensium 
scriptor clarissimus, jam pridem monuit tore, ut adulescentes in altissimam 
barbariei voraginem delaberentur, nisi, antequam in tumultuosum mercatum 
communis vitae venirent, per tranquillum templum antiquitatis ducerentur. 

Summopere igitur optandum est primum, ne numerus gymnasiorum 
minuatur, deinde, ne in gymnasiis ipsis numerus minuatur horarum, quibus 
graece et latine discitur. Suo jure autem Vaticana Congregatio Studiorum 
mense Octobri anni MCMLVII omnes episcopos monuit, ut caveant, ne 
alumni, qui vocantur, studium linguae latinae neglegant, nam sine scientia 
hujus linguae ait nec philosophiam nec theologiam recte intellegi discique 
posse 6 . Denique non sunt sua laude fraudandi illi bibliopolae (redemptores), 
qui in Germania, Francogallia, Britannia veterum opera sic edunt, ut verbis 
graecis latinisve e regione interpretatio sermone patrio facta respondeat. 
Hac enim sola ratione fieri potest, ut etiam homines de plebe aliqua quidem 
ex parte intellegere incipiant, cur illas linguas tam magni aestimemus. 

Joh. Carolus Pulchrimontanus 
(Schoenberger) 

Dilinga ad Danubium sita, mense Sept. a. MCMLVIII. 


5. Encyklopaedie und Methodolcgie der philologischen Wissenschaften, Leipzig 1886, p. 31 sq. 

6. De Latina Lingua rite excolenda, Epist. ad Excellentissimos Locorum Ordinarios d d. 
27 oct. 1957, Acta Apostolicae Sedis 50 (1958) 292-296. 

Cf. hacc monumenta: Sacra Congregatio de Seminariis et 9tudiorum Universitatibus: 
Summorum Pontificum tum de humanioribus (melius: liberalibus) 1 i t ter is cum praesertim de 
iingua latina documenta praecipua, Romae MCMLVII. 



DEMETRIUS ALEXANDRINUS 

(c. 110 - c. 180) 


Demetrius librum «De Elocutione* scripsit; fuitque amicus et discipulus 
Favorini (c. 85 - c. 165) Arelatensis; qui Favorinus vir doctissimus et elo- 
quentissimus habebatur atque graece semper loquebatur et scribebat: idem- 
que litteris, philosophia, facundia valde praestabat aequalibus, cujus institu¬ 
tione philosophiae et artis dicendi Demetrius utebatur (cf. Galenus 14, 627. 
629 Kuehn). Vestigia t logicae» et € methodi scientificae» in illo opusculo «De 
Elocutione* Demetrii inveniri possunt; qui liber in duas partes dividitur, 
quarum prior et minor 1-35 de colo, commate, periodo (— de quantitate sen¬ 
tentiarum) agit, posterior autem et multo major pars 36-304 de quattuor ge¬ 
neribus dicendi (= de qualitate sermonis) disputat: ut jam ex his duabus 
categoriis (quantitate et qualitate) patet, auctor divisionibus logicis in hoc 
opere niti conatur, id quod sequenti tractatione amplius demonstrabitur. 


ARS COGITANDI 

Quae Aristotelis «Organo* ample explanatur, paucis vocibus apud De¬ 
metrium contrahitur. 

Siavota 2. 3. 9. 30. 173 est sententia, quae colon vel comma vel perio¬ 
dum efficit (sententia = Gcdanke). 

8tavo'yj|ia 30. 239 est sententia (= Gedanke). 

Stdvota 17 intellectus vel operatio intellegendi. 

evvo£o|i.at 21 notionem vel intellegentiam alicujus rei efficio. 

extvoeco 84. 169 animum attendo ad rem. 

Gxovosoi 100. 103 sententiam subdole occultatam dico. 


DEFINITIO 

Haec summi momenti apud omnes antiquitatis magistros fuit funda¬ 
mentum cu/usvis doctrinae. 

6p»Co|iai 9. 11. 34. 106. 173 definio; naturam alicujus rei brevissime 
describo. 

opoc 34 definitio (sententiam plenam et perfectam complectitur, non 
modo genus proximum una cum differentia specifica). 



Demetrius Alexandrinus 


459 


xpa^jia 231. 296 id quod sententia (non uno verbo) continetur, 
irepi ou xpdxercat 59 propositum vel objectum disputationis vel res quae 
agitur. 


PRAEDICABILIA 

Conceptuum ordinem logicum indicant; sunt qualitates internae rerum. 

Tevo<; 19 significat hoc loco idem ac speciem (especie, hisp., Art, germ.). 

xalfdXoo 32. 108 «universaliter» pertinet ad genus. 

«K ev t6x<u ebcetv 220 toxoi; indicat aliquid universale. 

eiSoc 21. 38. 98. 109. 136. 162 est species, quae minore extensione 
atque circuitu subest generi ampliori et universali. 

8iacpopd 33 differentia diversas res ostendit. 

SicKpepu) 30. 163. 164. 168 differo. 

?8iov 2. 297 proprium est id quod non omnibus, sed electis et speciali* 
bus distinctisque (rebus vel hominibus) convenit. 

oop.j3epYjxdi; 33 accidens id vocatur, quod non est necessarium, sed for¬ 
tuitum. 


DIVISIO 

Maxime ad ordinem rerum perspicuum pertinet; quae divisio genus in 
complures species secernit et extensionem conceptus articulatim distinguit. 
SuuXoo; 61 duplex (et mixtus). 

Suto; 131 duplex. 

V) |iev-r ( 5e 106 altera - altera. 
tputXoui; 268 triplex, 
ipia 10. 19. 38. 240 tria. 

TpiTo<; 282 tertius (post: primum, secundum...). 
to |A£v-xo Se-xo p.etaP6 294 primum, tertium, secundum, 
xexxapes 36 quattuor (= enumeratio specierum). 
xexpaxu)? 116 in quattuor partes, quadrifariam. 

f » 


JUDICIUM 

Affirmationem (consensum mentis) aut negationem (contradictionem 
intellectus) exprimit. 

Xdfo<; 37 opinio (sententia). 
uxoXauPdvu) 68 arbitror, opinor, 
awpoivonai 296 effor, eloquor. 

xaryjfopsoj 296 dico, enuntio. 

ixoftaxtxco; 296 modo praecepti dictum, ratione adhortationis dictum, 
epurcrjaic; 297 quaestio. 

Dictum de omni et Dictum de nullo, quod utrumque sensu logico in arte 
dialecticae usurpatur, a Demetrio solum notione rhetorica ut epiphonema 

adhibetur; vocibus ?cds (7. 60. 98. 100. 125. 194. 208. 219. 283) et dei (52) 
sententia generalis affirmativa exprimitur; voce ooSstc (132) universalis sen¬ 
tentia negativa enuntiatur. 


RATIOCINIUM 

Ex duobus judiciis praemissis novum judicium (= conclusionem) 
format. 

32 ratiocinor. 

auX)v 0 ‘fiajid; 32 ratiocinium tribus sententiis confectum, 
cixsXV;; 32 imperfectus (i. e. syllogismus); videtur notio Stoica esse. 
axoXoufHa 30 consequentia e duabus praemissis sententiis. 
dxohyjfto ; ocjto) 153 ex se ipso consequens, sibi ipsi consentiens. 

|id/yj 30 repugnantia duarum sententiarum contrariarum. 

£v&6|AYi(j.a 30. 31. 32. 109 enthymema = ratiocinium incompletum et 
breviter effectum. 

aYjfjielov 31. 108. 244. 301 signum (cui opponitur argumentum). 
7capd8stY|Jia 8. 12. 18. 39. 51. 182. 194. 198. 241. 246. 256. 266. 267. 
280. 291 exemplum ut species quaedam demonstrationis, 
eixd; 100. 302 veri simile, probabile. 
droSsExvojit 233 demonstro. 
dxd3ci~u; 109. 233 demonstratio, 
adcptapia 231 fallacia. 


DE ARTE CRITICAE 

Sufficit dicere: critica est usus judicii practici in unaquaque scientia. 
xeyvYj 27 ars, qua praecepta disciplinae continentur. 

8i8aaxa)da 9 disciplinae institutio. 

Tceptaaoxeyvia 247 artificium immoderatum, nimia ars. 
xaxoxsyvta 27. 247 artis negligentia. 
xaxoxeyvsa* 28. 250 artem negligenter adhibeo. 
rapaxsyvoXoYso) 178 praeter artem dicta adjungo, 
xavtov 87 norma, regula. 

&ed>pyi|Aa 199 praeceptum. 

oxeKiojiat 69 examino. 

3oxt|id^a> 15. 200 approbo. 

axoSoxtjJLd^o) 200 reprobo, improbo. 

extxt|tda) 214 vitupero, objurgo vitium. 

Ex h ac vocabulorum enumeratione nonnullae animadversiones deduci 
possunt; Demetrii liber eodem nomine atque Aristotelis opusculum xep» 
spjiir]ve;ac inscribitur et quasi per imitationem disciplinam Peripateticam os¬ 
tendit et colorem philosophicum offert; claram rerum dispositionem scriptor 
sequitur virtutibusque dicendi vitia ita opponit ut philosophus virtutibus 
vitae moralis vitia contraria objicit; Demetrius non grammaticus videtur esse, 
quia non opus alterius scriptoris explicat, immo propria ratione totum libel¬ 
lum composuit (rebus structurae periodicae atque ornatui verborum accom¬ 
modatis); eandem regulam et normam auctor ipse persequitur quae cap. 17 
hujus libri ita legitur: Tj aacpyjc; cppdaic xoXd cpoj; xape^ei vujv axooovtojv 5ta- 
voiaic = «perspicua enuntiatio multum lucis praebet intellectibus audien¬ 
tium»; vox index mentis! Demetrii quoque ipsius virtutes dicendi ex libello 
recte cognoscuntur; perspicuitas (oacpyjveia), brevitas (aavTopua), puritas sermo¬ 
nis consueti (iXXyjviap.dc;), simplicitas (axXdrr;;), lucidus ordo verborum (eiia^(a); 
praecepta urbane dicendi clare tradit semper ex rebus verba commoda et apta 
constituens; hoc modo Demetrius libellum utilissimum confecit, unde optime 
partes institutionis oratoriae graecae temporibus imperatorum romanorum 
exactae percipi possunt. 

Cum Demetrius Favorini philosophi assecla fuerit et in opusculo illius 
rhetoris Alexandrini multis indiciis fons quidam Aristotelicus percipiatur, 
simul Favorinum quoque doctrina Peripatetica imbutum esse ex Demetrii 
scripto veri simillimum est. 

Textum libri De Elocutione ediderunt. 

Ludovicus Radermacher, Demetrius xspi sp^vcfa; (Lipsiae 1901); 

Rhys Roberts, Demetrius on style (Cambridge 1902); 

Rhys Roberts, Demetrius on style (London 1953, Loeb Classical Library, in 
volumine €Aristotle» the poetics). 


Aemilius (Emil) Orth 



CANTUS NIVALIS 


Frigora nos petimus fugientes frigore frigus, 
Candidiore vocant nos fuga tecta nive. 
Tendimus ad celsi glacialia culmina montis, 
Frigus qui metuit, frigora sponte petat. 

Nix cadit adsidue ventis borealibus acta 
Puniceasque genas vortice rapta ferit. 
Aggreditur faciem ludens haeretque capillis: 

Alas candidulas mille volare putes. 

Nacti summa nigras valles urbesque remotas 
Pulvereasque vias cernimus inde procul. 
Cuncta premunt late divina silentia montis: 

Venas percipias ipse micare tuas. 

Quidnam supra nos? Capiti Deus imminet unus; 

Inferius nubes, plumbea strata, {acent. 

0, vos quos cruciant urbanae taedia vitae, 

Urbis si piguit, discite amare nives. 

Vos quoque difficilis studium quos macerat artis f 
Nocturnusque labor, discite amare nives. 
Vel si despecti nimis angit vulnus amoris 
Torquent et curae, discite amare nives. 
Corpore si valido, si pectore vivere puro 
Natura ipsa docet, discite amare nives. 
Longis aptatis, ubi calceus artior haeret 
Ex ligno soleis, linquere celsa libet. 

Per glaciem celeres ad valles labimur imas, 
Acclivis montis nix tegit alta latus. 

Quid non praetereat libratum pondere corpus? 

Praeterit et boreati, sit licet ille celer. 

Jam caput advolvit gelido nix percita nimbo. 
Oscula dant venti frigida, terra fugit. 
Terreat insuetas aures vox sibila venti; 

Pergite; non animis ista procella furit. 

Ecce silent subito nimbi boreasque resedit: 

Sopiti montis nunc tacuere fuga; 

Dum regit alta quies ventos nec silva remugit. 
Leniter illa cadit candida, muta dea. 


Florentiae 


HUGO HENRICUS PAOLI 



De Pio Papa XII 'anecdoton' 


Cum luctu totius orbis terrae Pius Papa XII mense octobri longi ponti¬ 
ficatus et longae aetatis suae supremum clausit diem. Sed plerosque puto 
nescire pontificatum tam illustrem nullum futurum fuisse, nisi unus fuisset 
fortissimus juvenis, Alfredus Nickel. Id quale fuerit placuit latine renarrare, 
quod Schronghamer-Heimdal, florentissimus Bavariae scriptor, germanice 
narrat in Folio Dioecesano Ratisbonensi, hujus ipsius anni numero decimo 
et 15 pagina. Is rem inscripsit: Papa ornatus barba rupicaprina. Et praefatur 
De um saepe, quae decreverit fieri, admirandis providentiae suae viis exsequi. 
Sic in fine superioris belli gentium per militem Bavarum ex acie vixdum 
reversum vitam servavisse illi Nuntio Apostolico, qui futurus esset Pius, 
Romanus Pontifex XII, nam eum barba rupicaprina occultatum, eductum 
esse e manibus Spartacanorum tum in urbe Monachio debacchantium. Rem 
sic narrat: 

Servator ille, cum solutus militia domum rediret, ad Resiam prius de¬ 
vertit, sponsam suam, tum ancillantem in inlustri taberna deversoria «ad 
Schommergarten», ubi Spartacani sedem collocaverant et nefaria scelera con¬ 
cipiebant. Qui in primis petebant viros dignitate ecclesiastica insignes; hos, 
«ut atratos fratres» ex infelici arbore suspendendos esse. Et cum se solos 
esse crederent liberrime jactabant minas nihil caventes a simplicitate Resiae, 
ciborum et potionum portatricis. Eo etiam attentius illa auscultabat scelera¬ 
torum sermones, quibus intellegebat praeter ceteros Eugenium Pacelli, pon¬ 
tificium Nuntium, peti, hunc primum suspendio tollere velle. 

Itaque, cum ad eam ex insperato venisset Alfredus, carissimus sponsus, 
hunc obsecrabat, honoratissimum Nuntium clam e sua domo eductum collo¬ 
caret in tuto. Fiet, pol, mea Resia, inquit Alfredus, et recta tendit ad pala¬ 
tium Nuntii, seque infert concitatorum et tumultuantium turbis. Et principio 
quidem Alfredus, ne se proderet, cum insanientibus furens et atrociter inve¬ 
hens in nigram illam progeniem, ulnis sibi viam facit per tumultuantem 
multitudinem ad stabulum digamque Nuntii. Reperto autoraedario ostendit 
suum salutis afferendae consilium. Nulla interim spes fugae relinquitur, 
propterea quod Nuntii currus duplici praesidio custoditur. Postea, cum ap¬ 
petente jam nocte, gladiatorum convicia conticescerent, Alfredus cum auto¬ 
raedario se insinuat in aedes Nuntii, arte et graviter dormientis. Excitatum 
jubent ad evitandum, quod immineret periculum, curtum induere vestitum 
provide ab Alfredo paratum, atque in capite ponere item allatum petasum 
Styrium rupicaprina undantem barba. Postremo Alfredus Nuntio amixit, ut 
in ea regione moris est, sabanum, neque quisquam quaesitor criminum suspi- 

caturus erat eo vestitu tam scienter excogitato occultari Nuntium Summi 
Pontificis. 

Sic caute inita ratione salutis, quod etiam restabat impedimentum supe¬ 
randum erat, removendi scilicet erant duo custodes autoraedae Apostoljci 
Nuntii. Eos igitur Alfredus prompta audacia sternit, vincit, obturat, ne forte 
clamoribus intempestivis molesti essent —et jam festinat pontificia diga 
per vias sopitae urbis Monachii versus fines Bavariae, quo vectores pervene¬ 
runt incolumes. Nuntius Alfredi fortitudine et constantia tutus latet in Aus- 
tria, quem censeo illis montanis hominibus admirationi fuisse et insolito 
vestitu et rupicaprina barba. Alfredus ipse, quoad Spartacani Monachii do - 
minati sunt, mutare cogebatur, ubi lateret et dormiret, horrea. Nam magnum 
illi praemium proposuerant, si qui indicium taceret, ubi locorum «raptor sa¬ 
crificuli» latitaret. 

Alfredus et Resia jam longos annos felici juncti matrimonio ad lacum 
Brigantinum cauponam bene frequentem exercent, et Alfredi Nickel in ea 
regione illustre nomen est. Qui, quoties comiter et jucunde est, amicis osten¬ 
dit numisma aureum catilli magnitudine, quo in privata audientia a Pio XII 
pro procurata salute donatus est. Sane quidem, priusquam Pontifex servato* 
reum suum repperit, abierunt anni. Nam bonus Alfredus, ut homo Bavarus, 
non fuit bucinator facinoris sui, quod eum fecisse postea casu cognitum est. 

Et haud scio an Beatissimus, etiam Pontifex Maximus factus, interdum 
subriserit recordatus de undanti illa barba rupicaprina, qua tectus potuerit 
fugere Monachio ex urbe tum rubra Bavariae. 

Andreas Avenarius, S. V. D. 


Non nulla hujus anecdoti verba quae difficiliora intellectu 
sunt sequenti epistula explicantur: 

Andreas Avenarius Josepho Mirio, CMF. S . D. 

Dedi ad te duas resculas, quas, si voles, facies tarticulos» Palaestrae. Spero te non 
nimium turbatum iri novitate verborum, proprieque oro, ut <anecdoton» retineas, quia 
quae nostra lexica ponunt, minus clare rem significandam continent. <Anecdoton» 
video a Graecis sic adhiberi. Adhibetur a nobis Germanis, a vobis Hispanis, ab Ita¬ 
lis, ab Anglis: est igitur ex eo numero vocum, quas ego ultro civitate latina donandas 
doceo. € Narratiuncula vel fabella» parum significant rem hic significandam. Et placet 
interdum manifestare non me recedere tam facile a legibus novandorum verborum 
taque ratione, qua nos ad vitam reducere nitimur linguam latinam. * Anecdoton» in 
hodiernis linguis certam habet significationem , et totidem syllabis est in lexico Graeco 
Passowiano, et in vocabulario neograeco Langenscheidtiano. Vox, tametsi etymologice 

convenit cum tinedito», in aliam tamen sententiam €ineditum» dicere videmur, in 
aliam <anecdoton>. Nam tineditum» si edideris, non jam est ineditum, tanecdoton* 
potest transcribi in omnium temporum libros et manet tanecdoton >. Sunt igitur voces 
internationales, quibus certa sententia adhaeret, quarum perdifficilis interpretatio est, 
quas ob.hanc ipsam difficultatem, si sapimus, relinquimus quales sunt. 

<Spartacani» vero qui sint ex Spartaco illo servorum duce certo scies. Hujus asse - 
clae apud nos Spartakisten nominantur et nomen est eorum communistarum, quibus 
proposita est dominatio proletariatus. Perturbatoribus ordinis publici illorum annorum, 
quibus Monachii Nuntius erat futurus Pius Xll, hoc nomen vulgo indebatur. Latine 
scribenti non dicendum erat €Spartacistarunu turmam voluisse interficere Nuntium, 
malui Spartacanos appellare viros Spartaci, ut Pompejanos, Caesarianos, Ciceronianos 
dicimus. 

* Rupicapram» video a Plinio usurpari, vos gamuza appellatis, nos Gemse. E 
capra trahitur etiam €caprinus» adjectivum nomen: sic nascitur barba erupicaprina *. 
€Styria» est regio Austriae: Steiermark, cujus adjectivum apte esse possit tStyrius, 
a, um». De «• sabano» te doceat Forcellinius. Nos dicimus Lodenmantei pallium 
factum e tela, quae lodix dicitur. Hic si melius videris, substitue sabano... — Tu cura 
ut valeas. 


Josephus M. M ir, CMF. P. suo rev. Andreae Avenario sal. pl. 

Quod Palaestrae Latinae legentibus illud donasti tanecdoton» est quod gau¬ 
deamus tibique gratias habeamus. Ac de nova voce tecum in eandem convenio senten¬ 
tiam; quae ab aliis proponuntur vocabula non omnino rem nostram significant; nam 
hac voce quid addimus novi tnarratiunculae, fabellae>, a Mariano, Baccio aliisque, 
propositis. Quod si interdum ad graecatu adimus linguam quae nos verborum copia 
sustentet, quidni <anccdoton> recipiamus praesertim cum sit rei aptissime inditum? 

Alias quas conformasti voces plane probamus. 

Fac valeas. 

Barbastro, a. d. IV Calendas novembres, anno M CMLVIII. 



De “clausura fulminea" iterum 


Summo studio persecutus sum scitam subtilemque inter P. Miriurrr, 
hujus commentarii moderatorem aestimatissimum, atque popularem nostrum 
P. Caelestem Eichenseer ex O. S. B. de «clausura fulminea» 1 disputationem, 
qua me magnopere delectatum esse libenter agnosco. Eichenseer autem 
clausuram tractilem proposuerat, accepit Mirius et insuper verticulas imbricatas 
addidit, quae etiam Patri Eichenseer probabantur. Ut obiter animadvertam, 
jam anno MCMXXXVIII in Alma Roma p. 175 sub numero 11 rem Avenario 
benignissime adjuvante aggressus eram. Avenarius enim mihi clausuram aut 
fibulam ductilem seu ductariam subministraverat, quam vocem in praeconio 
laudato vulgavi. Equidem Alma Roma accepta, margini plumbo adscripsi: 
clausura fulminea. Quae cum ita sint, haec pro re, quae anglice zipper, gallice 
fermeture tclair, germanice Reissverschluss, hispanice cierre de cremallera , italice 
chiusura lampo nuncupatur, praesto sunt nomina; 

Avenarius: clausura ductilis, clausura ductaria, fibula ductilis, fibula ducta¬ 
ria (Alma Roma, 25 (1938) 175); 

Bacci: fulminea verticularum occlusio, rapidissima verticularum occlusio (Lati¬ 
nitas, 5 (1957) 32); 

Eichenseer: clausura tractilis (Palaestra Latina, 27 (1957) 86); 

Mirius: verticulae imbricatae (Palaestra Latina, 27 (1957) 89); 

Ipse ego: clausura fulminea. 

Atque cum in «clausura fulminea» animus verticulis imbricatis offensus 
sit, me mihi liceat immiscere negotio. Ut ingenue profitear, cum primum 
verticulae imbricatae in conspectum datae sunt, valde mihi placebant. Sed ali¬ 
quo vespere, cum tuniculam scutulatam, quae verticularum rapido tractu 
occludi potest, uxore monente induerem, quia ictero superato facile obnoxius 
sum frigoris morbis, fulmineam illam clausuram accuratius contemplatus 
cognovi verticulas istas non imbricatim, sed pectinatim implicatas esse. Itaque 
in imbricatarum verticularum locum verticulas pectinatas puto esse substituen¬ 
das. Haec de re in universum dicta sunto. 

Jam venio ad singula. Est enim primum ventilanda quaestio, quidnam 
proprie sit clausura illa, de qua sermonem instituimus, fulminea. Utor autem 
rei expositione, quam praebet Enciclopedia Universal Herder, Barcinone a. 
1954, p. 574. Quem tamen locum pro potestate sic latine contrahere placet. 
«Clausura» igitur «fulminea» est molitio metallica, in America Meridionali 


1. Fulmineus: 1) proprie ad fulmen pertinens, 2) translate vehemens, rapidus, more tui- 
minis a^ens. 



De *clausura fulminea » iterum 


46 7 

inventa et jam ubique gentium usitata ad vestes, fundas, chartaria rapidissi¬ 
mo modo occludenda. Consistit vero in eo, ut denticuli peculiari arte insti¬ 
tuti cuneo ambulatorii 2 porro trahendo pectinatim implicentur atque conec¬ 
tentur et cuneo retro agendo separentur*. Ambulatorium autem habet hinc 
inde cavitatem cum labris prominentibus, per quam denticuli huc illuc aut 
sursum deorsum currunt. Ne vero verticulae e ductibus digrediantur, cavitas 
canaliculata munitur labris prominentibus et reduncis. Nihil igitur imbricis 
aut imbricati in re invenire possum. Quid est enim imbrex? «Fictile segmen¬ 
tum cylindri tegularum juncturis ita impositum, ut imbrem deducat». Haec 
habet Thes. ling. lat. Apud Forcellinum autem res sic procedit; «Imbrex est 
fictile segmentum cylindri, quod duarum tegularum labiis inter se junctis 
imponitur, ne imber per earundem intervalla in domum influat: differt a 
tegula, quae plana est et duo labia prominentia seu latera per longum hinc 
inde erecta habet. Prius eos supinos disponunt, alios pronos duobus supinis 
imponunt». Imbricatus porro est modum imbricis habens. Formatur praeterea 
adverbium imbricatim i. e. in modum imbricum apud Plinium Hist. Nat. 9, 
103; «(de varietate concharum: distinctione ... canaliculatim, pectinatim divi¬ 
sa, imbricatim undata)*. Imbricibus igitur imbrices imponuntur, ut undata 
appareat compages. Ejusmodi autem nihil in clausura tractili apparet. Immo 
vero denticuli verticularum, alius juxta alium, —non alius super alium 
insidens—, exiguo interjecto intervallo sunt dispositi, qui rapido tractu inter 
se pectinatim implectuntur. Pectinatim autem ex Forcellinio est «denticulata 
unius partis serie ita cum altera similiter denticulata coeunte, ut acumina 
non acuminibus, sed intervallis concurrant, ut in suturis calvariae videre 
est». Atque propter hanc ipsam verticularum duplicem pectinatam disposi¬ 
tionem suadeo, ut verticulae istae pectinatae dicantur, non imbricatae. 

Tabernam proinde coriariam intrantes emamus pasceolos, qui verticulis , 
occluduntur pectinatis! Filium porro diem natalem agentem donemus charta¬ 
rio, quod occluditur pectinatis verticulis! Vestimenta demum nobis compare¬ 
mus apud vestiarium, quae, cum pectinatis verticulis munita sint, facili et rapi¬ 
do modo occludi possunt! 

Quam commentationem non composui, ut quicquam Mirio nostro de¬ 
traham auctoritatis —in hac enim re valet illud: Amicus quidem Plato, sed 
magis amica veritas, si in re parva magnum adhibere exemplum liceat—, 
immo demonstrabam sermonem latinum hac quoque nostra aetate technica, 
utiajunt, esse aptum, qui ubique gentium in hominum commercio suas ex¬ 
pleat partes. Quod si assecutus ero in describenda re exili, quae constat e 
duabus verticularum denticulatarum seriebus, quae pectinatim implicantur 


2. Ambulatorium, vox quidem serioris aetatis, cum adjectivum, quod est ambulatorius, 
jam apud Vitruvium et Plinium occurrat, tamen apta ad id significandum, quod Hispani la 
corredera, Germani Schieber nuncupant. 

et ambulatili 3 cuneo, prout inducitur aut reducitur, conectuntur atque sepa¬ 
rantur, quod quo commodius fiat, cuneus est instructus ansa, cui inhaeret 
capulus, verumtamen id mihi sane erit solacio et eis, qui idem sentiunt, 
spero fore oblectamento. 

JoSEPHUS HOLZER 
Saraludovicensis 


]osephus M. Mir, C. M. F. t Josepho Holzer, suavissimo amico, salutem. 

Speras fore ut disputatio tua «de clausura fulminea» Palaestram Lati¬ 
nam legentibus solacio sit et oblectamento; idque in primis mihi fuit et est, 
neque verba tua, humanitatis urbanitatisque plena, me quicquam offendere 
possunt, cum non hominum laudes perquiramus, neque sententiam ita ame¬ 
mus nostram ut sociorum voces et judicia, prudentiae plena —ut tua—, parvi 
pendamus. Sed ut scientiae indagatores et exploratores verum ante omnia 
inquirimus et perscrutamur. Quod si ab amicis veritas proponitur, oculos 
perstringere nobis non licet, sed eos aperire ut lumen percipiamus eoque 
ducti veram scientiae viam insequamur; veritas enim se per se ipsam defen¬ 
dit, ut Cicero ait. Gratum igitur animum tibi, Patri Avenario, Patri Caelesti 
ceterisque qui opem suam ad res nostras latine exprimendas conferunt, 
vosque omnes hortamur ut, quam instituistis agendi rationem, studiose 
prosequamini. 

Disputationem tuam omnino probo laudoque quod ita ex lexico illo 
hispanico Herder rem totam hauseris et disquisieris; ibi enim res clare expli¬ 
catur et adjecta descriptione et imagine facile percipitur. Tibi igitur prorsus 
assentior neque de «verticulis imbricatis» amplius loquamur sed «pectina¬ 
tis», ut recte mones. «Verticulas imbricatas» proponere ausus sum quia his 
totam rem subtilius definiri arbitratus sum; neque te celabo cur haec supra 
allata verba proposuerim: scrupulo enim quodam puritatis «clausuram, 
elusuram» accipere vetabar et adhibere cum ad cadentem latinitatem vox 
pertineret; nunc autem cum totam iterum rem evolverem et perquirerem, 
illam quam Baccius in Latinitate proposuit «occlusionem» ad cadentem quo¬ 
que latinitatem accedere comperi, et quanquam vox non est a lingua latina 
ableganda, tamen neque in lexico Forcelliniano neque in Freundiano inveni¬ 
tur. Re igitur satis abunde a te explicata et extricata «clausuram fulmineam» 
accipio... 

Sed jam satis est. Te Tuosque Christus Dominus servet incolumes; 
valeatis 

Scribebam Barbastro, a. d. XVI kal. novembres, anno MCMLVIII. 


3. Ambulatilis: mobilis, non affixus. 



Nos in schola latine loquimur 


De nostra tradendae linguae latinae ratione magistri saepissime conqueruntur cum 
alumni parum in linguam latmarn animos intendant, et quae Romanorum fuerit gloria et 
majoribus nostris ^linguarum regina» in dies vilescat, parvi pendatur, in fastidio et 
odto sit. 

Multimodis quidem docendi ratio renovetur oportet; sed cum novelli in primis ma¬ 
gistri a nobis quaesissent ut specimen aliquod ad usum deductum proderemus quo schola 
vividior alumnis gratiorque redderetur, facillimam proponimus fabellam quam aptam 
arbitramur qua cottidiana linguae latinae schola aliquando compleatur. 


MULIER ET GALLINA 

Mulier quaedam habebat gallinam, quae cottidie unum pa- 
riebat ovum. 

Cum tamen uno ovo contenta non esset, largiorem cibum 
gallinae praebuit; sed gallina, pinguior facta, ova parere omnino 
desiit. 

Haec fabula nos monet ne avidi simus. 


Fabellam, pueri, audistis, quam vos omnes mente percipisse certo scio; 
gallinas saepe vidistis, fortasse vos quoque domi habetis easque mater solli¬ 
cite curat et pascit ut ova quam plurima gignant. 

Sed ut fabella narrat, mulier unam in cohorte habebat gallinam. Hanc 
inspiciamus gallinam quae nobis aptum praebeat argumentum hac latinitatis 
schola de gallinis fusius disserendi. Mente attendite ut novas voces intelle¬ 
gatis easque cottidiano sermone et usu deinde adhibeatis. 

Gallinae, quod scitis, aliae sunt albae, aliae nigrae, aliae rubicundae; 
aliae vero mixti seu varii coloris, nam rubicundas aut fuscas habent plumas 
nigrasque pennas. Gallina habet alas b quibus expansis aliquantum volitat, 
et plumas 1 2 , quibus totum ejus corpus tegitur, et pennas 3 majores et cras¬ 
siores, quae in alis et in cauda 4 sunt. Gallina ergo est avis, volucris, ales. 

Cum gallinis in gallinario 5 est gallus, qui quidem pinguior et altior est 
quam gallina habetque cristam 6 sublimem —erectam— et sanguineam seu 


1 ala, ae, ala. 

2 pluma, ae, pluma, plumaje. 

3 penna, ae, pluma (de las alas y de la cola). 


4 cauda, ae, cola. 

5 gallinarium, ii, gallinero. 

6 crista, ae, cresta. 

rubicundam; rostrum 7 breve et aduncum, jubam 8 varii coloris, caudam pro¬ 
minentem pennis ornatam. 

Audistis saepe media nocte et interdiu gallum canentem: quo ille se 
quasi regem in cohorte 9 omnibus nuntiat semperque advigilare ut gallinas 
protegat, hostibus resistat, neque terreri unquam patiatur. Media nox cantus 
galli vocatur, id est gallicinium 10 ; gallus canit et cucurit 11 ; gallina vero, 
praecipue postquam genuit, ovum glocit 12 (*). 

Gallus et gallinae, ut saepe vidistis, rostro pabula quaerunt et scrutan¬ 
tur; esculenta 13 omne genus voraciter edunt atque in ingluviem 14 recondunt 
quae deinde in ventrem immittunt. Sed optima gallinaria —ita mater vestra 
domi facit— gallinis hordeum 15 , vicias 16 , milium 17 , zeam 18 , furfurem 19 aqua 
subactum cum modica farina praebet ut pinguiores flant et ova pariant. 

Gallinae optimae notae 20 fere cottidianum —exceptis maximi frigoris men¬ 
sibus— pariunt ovum; quod putamine 21 albo et duro, ne facile effringatur, 


7 rostrum, i, pico. 

8 juba, ae, plumaje dei cuello. 

9 cohors, ortis, corral. 

10 gallicinium, ii, canto dei gallo. 

11 cucurio, is, ire, cacarear el gallo. 

12 glocio, is, ire, cacarear la gallina; cloquear. 

13 esculenta, orum, comtda. 

14 ingluvies, ei, buche. 


15 hordeum, i, cebada. 

16 vicia, ae, arveja. 

17 milium, ii, mijo. 

18 zea ae, maiz . 

19 furfur, uris, salvado. 

20 optima nota, calidad superior. 

21 putamen, inis cdtcara. 


O Sunt qui distinguant: gallina gracillat; prius quam ova gignit, glocit, glocitat; postquam 
genuit ova, singultit. 

obtegitur; intus est membranula quae albumen 22 et vitellum 23 seu luteum 24 
involvit. 

Ova subjiciuntur gallinae matrici 25 incubanti; quae «plus vicena quina 
incubanda subici vetant»; et «vicesimo die jam viventis intra putamen vox 
auditur* (**) eodemque tempore pullus 26 plumescit 27 ac putamen parvulo 
rostro perforat, et cum primum enatus est, pipiat 28 et sub matre nutricanti 29 
alis confovetur. 

Deinde crescens pullus esu optimus fit culinae et cocorum arte, nam in 
lautis conviviis gallus apponitur juvencus 30 aut capus fartus 31 , quem mater- 
familias aut scissor 32 cultro discerpit; ex convivis alii clunes 33 laudant, alii 
tergora 34 et thoracem 35 ; ii malunt de alis, illi de poplitibus 36 sumere. 

Sed gallina fabulae «cottidie unum pariebat ovum». Magni quidem pre¬ 
tii gallina, neque tamen mulier illa gallinaria cottidiano contenta erat ovo. 
Vos in cenis saepe ova sumpsistis, quae multimodis parata mensis inferun¬ 
tur 37 . Si quando convivio interfuistis aut patris matrisve natalem demi egis¬ 
tis primum apponitur jus ex carne et ovis ad cribrum actis 38 , aut ovi lutea 
in jure liquata 39 ; alias acetaria ovis commixta Russorum more 40 , aut ova bu- 
tyreo jure immersa 41 . 

Sunt tamen pueri qui ovis frictis 42 delectantur quibus panem saepe 
inungant, quod libentius faciunt cum ova sorbilia 43 sunt: tunc mater mensis 


22 albumen, inis = candidum, i, clara. 

23 vitellus, I, yema. 

24 luteum, i, yema. 

25 gallina matrix, icis, clueca. 

26 pullus, i, pollito, polio. 

27 plumesco, is, ere, comenzar a cubrirsc de plu¬ 

ma. 

28 pipio, as, are, piar. 

29 nutricor, aris, ari, criar. 

30 gallus Juvencus, polio. 

31 capus fartus, cap6n relleno. 

32 scissor, oris, trinchante. 

33 clunis, is, rabadilla. 

34 tergus, Sris, espalda. 


35 thorax, acis, pechuga. 

36 poples, »tis, corva, pata. 

37 inferre mensis, presentar a la mesa. 

38 jus ex carne et ovis ad cribrum actis, caldo 

de carne y huevos pasados por el colador. 

39 ovi lutea in jure liquata, yemas de huevo 

derretidas en salsa. 

40 acetaria ovis commixta Russorum more, 

ensalada rusa. 

41 ova butyreo jure immersa, huevos en salsa 

de manteca. 

42 ovum frictum, huevo frito. 

43 ova sorbilia = (h)apala, huevo pasado por 

agua. 


C*) Ita Plinius, Hist. Nat. 10, 53, 149 (74), qui quidem multa de gallinis, de ovis, cet, 
narrat; cfr. remedia quae ex ovis hortatur conficienda Hist. Nat. 29, 3. 39 (11). 

Animadvertas, quaeso, non omnia quae apud Plinium, Columellam aliosque veteres et 
recentlores scriptores de gallinis ovisqte legimus, nos hic proferre voluisse, sed praecipua tan¬ 
tum proponere alumnis vocabula quae ipsis utilissima sint aptamque loquendi praebeant ma¬ 
teriam. — Non nulla alia in memoriam reducere potes: palea, ae: mamella; ventriculus, i: molleja; 
viscera, um: cntraftas... cfr. etiam Apparatus eruditionis M. Pexenfelder, I Valentiae 1798. 

p. 182. 

infert pocilla ovaria 44 quibus contineantur et sustineantur ova, quae pueri 
parvo cocleari 45 pertundunt et supero putamine ablato sorbillant permixtum 
albumen et luteum aut in his panem inungunt; alii vero ova in catino tosta 46 
amant. Quod si deambulationem vel rusticationem instituere vultis mater in 
theca frigidis servandis 41 ova mixta cum spinaciis 48 aut cum solani tuberi¬ 
bus parat 49 aut ova indurata 5°, aut ova permixta gallico more . 

Sed cum est multo Jabore fatigatus puer aut cum cibum fastidit mater 
ei ovum vino aut lacte et saccharo conditum 52 sollicite parat. 

Tandem ut quae ad gallinam referuntur perficiamus —nam totus hodie 
sermo ad eam pertinet— locutiones quas memoria teneatis, vobis propono. 

«Ovum simile ovo* 53 dicitur cum de rebus adeo similibus loquimur ut 
vix internosci queant. 

«Ab ovo» 34 dicimus aliquid ordiri cum a rerum initio cuncta subtiliter 
enarrantur. 

«Ab ovo usque ad mala» 55 , id est ab initio cenae usque ad finem. 

«Gallus in sterquilinio suo plurimum potest* 56 , de eo dicitur qui licet 
parvi sit animi et ingenii, domi tamen suae, id est apud se praevalet. 

Cristam scitis apicem esse in vertice galli et gallinae, et «cristae dicuntur 
alicui surgere» 57 cum sibi maxime placet et superbit. 

Caudam habet gallina et «trahere caudam» 58 est derisui esse alicui; nam 
pueri, quos irridere volunt, quiddam eis caudae simile appendere a tergo so¬ 
lent: quod, optimi pueri, ne unquam vos feceritis. 

«Caudam vero jactare* 59 est se speciosis agendi modis aliis venditare 
eorumque gratiam captare; locutio a pavonibus ducitur qui caudam curiosis 
inspicientibus ostentant. 

«Ab unguibus ad verticem* 60 dicitur, id est ab imo ad summum. «A 
tenero autem ungui, a teneris unguiculis*, hoc est a pueritia. 

«Ad unguem* 61 perficiendum et castigandum carmen monuit Horatius; 


44 pocillum ovarium, huevera. 

45 coclear, aris = (h)apalare, is, cuchara. 

46 ova in catino t09ta, huevos al piato. 

47 theca frigidis servandis, ftambrera. 

48 ova mixta cum spinaciis, tortilia con espi - 

nacas. 

49 ova mixta cum solani tuberibus, tortilia 

con pa tatas. 

50 ova indurata, huevos duros. 

51 ova permixta gallico more, tortilia a la fran* 

cesa. 

52 ovum vino aut lacte et saccharo conditum, 

ponche. 

55 ovum 9imile ovo, semejante c$mo un huevo 


a otro huevo. 

54 ab ovo, desde el principio. 

55 ab ovo usque ad mala, desde el principio (de 
la comida) hasta el fin. 

56 gallus in sterquilinio 9uo plurimum potest, 

el gallo es rey en su corral. 

57 cristae alicui surgunt, olzar, levantar la 

cresta. 

58 trahere caudam, arrastrar la cola , llevar cola 

59 caudam jactare, hacer la rueda; menear la 

cola (para halagar). 

60 ab unguibus ad verticem, de pies a cabeza, 

dei principio al fin. 

61 ad unguem, a perfeccidn. 

quem Artis Poeticae locum memoria sane tenetis: «Carmen perfectum decies 
castigavit ad unguem» (294). 

«Unguis transversus» 62 de minimo spatio dicitur, ut est in illo aureo 
Ciceronis praecepto: 

«A recta conscientia transversum unguem ncn oportet discedere» (Ad. 
Att. 13, 20, 4). 

Illi «ungues arrodere» 63 dicuntur qui rem secum agitant, aut deliberant 
quid perficiendum quidve mutandum sit. 

«Majores pennas nido extendere» 64 est elatius se extollere quam alicujus 
tenuitas patitur. 

«Incidere pennas alicui» 65 est praecidere pennas seu alicujus animos 
submittere. 

«Pennae alicui renasci» 66 dicuntur cum quis animo iterum viget. 

«Pennas vertere» 67 est volando aufugere; «pennas quatere in aere» est 
pennas volando agitare. 

«Homo levior quam pluma» 68 de illo dicitur qui summa est animi 
levitate. 

«Albae gallinae filius» 69 est homo fel ix fortunatusque, cum gallinae albi 
coloris apud Romanos rariores essent. 

Sed vobis pueris —et jam finem facimus— dulciaria in deliciis sunt; 
quae vos amatis, jam antiquis temporibus pueris romanis oblectamento 
fuerunt: in his liba 70 , placentae 71 , scriblitae 72 , globi 73 , suavilla 74 , crustula 75 , 
cupediae 76 omne genus, quibuscum ova saepe commiscentur. 

Et jam Natalicia Domini festa adveniunt quibus gaudentes Servatorem 
in terras descendisse commemorabitis; hisque diebus ad focum vel ad laco¬ 
nicum 77 sedentes —hiems enim urgebit— amygdalinos mellitosque lucuntes 78 
maxima animi alacritate sumetis; hisque et aliis diebus lac et ova aromatis 
condita 79 , aestivo autem tempore lac ovaque gelata 80 et hujusmodi alia gustu 
dulcissima degustabitis. 


62 unguis transversus, un punto, un apice. 

63 ungues arrodere, morderse las ufias; deliberar 

atentamente. 

64 majores pennas nido extendere, subirse a 

mayores, sacar los pies de la alforja. 

65 incidere pennas alicui, cortarle a uno las 

alas. 

66 pennas alicui renasci, renacerle a uno las 

alas; reanimarse. 

67 pennas vertere, marchar, volar. 

brt homo levior quam pluma, mas tornadtzo 
que una pluma, que una veleta. 

69 albae gallinae filius, el hombre feliz. 


70 libum, i, torta. 

71 placenta, ae, tarta. 

72 scriblita, ae, pasta, galleta. 

73 globus, i, bufluelo. 

74 suavlllum, i, pastelillo delicado (de que$Q y 

miel). 

75 crustulum, i, rosquilla. 

76 cupedia, ae, golosma. 

11 laconicum, i, estufa. 

78 amygdalini mellitique lucuntes, turrones. 

79 lac et ova aromatis condita, natilla. 

80 lac ovaque gelata, helado (natilla helada). 

Scisne quo modo vocetur qui gallina- 
rum curam habet? — Ille, cui cura est de 
gallinis, gallinarius vocatur. 

Vidisti aliquando gallinas? — Vidi 
saepius. 

Ubi vidisti? —Domi meae. 

Quo modo appellatur locus in quo 
gallinae custodiuntur? — Cohors aut 
gallinarium, et ideG gallinae sunt in gal¬ 
linario. 

Quo colore sunt gallinae? —Aliae 
sunt albae, aliae nigrae, aliae vero rubi¬ 
cundae, sed sunt et varii coloris. 

Gallina estne avis? — Est avis quia 
habet alas, et omnes vidimus aliquando 
gallinas volitare. 

Ex quo constant alae? —Alae habent 
multas pennas. 

Quo contegitur totum gallinae corpus? 
— Plumis. 


Quo pabula gallina quae tat? — Ros¬ 
tro. Et supra caput est crista, deinde cer¬ 
vices; sinus ille in quem gallinae demittunt 
escam prius quam in ventriculum recon¬ 
dant, ingluvies vocatur. 

Quo constat ovum? —Constat praeci¬ 
pue putamine, albumine, vitello. 

Scisne quo modo pulli enascantur? Ex 
ovis quae supponuntur gallinae matrici. 

Estne tibi aliquando pullus gallina 
ceus in cena appositus? — Saepius edi 
gallinam et pullum gallinaceum; poplites 
mihi sunt in deliciis. 

Placentne tibi ova? — Praecipue 
ovis frictis et ovis permixtis more galli - 
co delector. Sed et cupedias amo, et spero 
propediem matrem novas paraturam esse 
placentarum delicias. 

Josephus M. MIR, C. M. F. 



PINUS PRINCIPATUM OBTINET 


Me semper, plane dicam, multum juvat in maximis caloribus, cum sol 
incalescit atque vim aestus non facile patior, tempus, ut pa9tores vergiliani, 
sub patularum arborum umbra recumbentem traducere. 

Quodam die, paulo post meridiem —arrigite, pueri, aures et attendite—, 
laboribus matutinis defatigatus, acta diurna sumpsi iterque in silvam feci. 
Dum jucunde in herba recubans, in hebdomadaria recensione (semanario) le¬ 
genda tempus consumebam eventaque Jacobelli cujusdam ridebam, aliqui juxta 
me, submissa voce, inter se colloqui visi sunt. Aures erexi atque —res vere 
mirabilis— audivi quasdam arbores, id est malum, tiliam, quercum pinumque 
colloquentes et contendentes quaenam earum principatum teneret. Discepta¬ 
tio a malo orta est. Voce tenui perleviterque folia movens dixit: «Ego —ut 
jam multa abhinc hominum saecula Ovidius, praeclarissimus poeta de me 
praedicavit— sum «arbor... uberrima pomis», ex qua multa et «redolentia 
mala» pendent. Quare mei fructus et pueris et viris et feminis gratiores sunt 
quam quercus tiliaeque fructus, meaque umbra latior est quam tua, procera 
pinus; itaque diebus aestatis calidioribus gratam umbram, quam mea folia 
praebent et efficiunt, cuncti petunt». 

Tum tilia quae, suspensis auribus, mali verba audierat: quare, inquit, um¬ 
bram tuam tantis laudibus prosequeris? Ego multo latiorem umbram praebeo; 
sub me molliter vaccae recubant, sub me capellae pascuntur, sub me tibiis 
pastores canunt et carmina recitant, sub me homines oblectamentum capiunt. 
Flosculi etiam mei jucundiores sunt quam tui nam mei dulcissimum conti¬ 
nent quod pueris puellisque jucundius est malis tuis. Tandem agricolis sum 
perutilis, quia ligno meo ad juga fabricanda utuntur; nam merito Vergilius: 

■ Caeditur et tilia... jugo levis» (Georg. 1, 173) dixit. 

Quercus postea, susurranti blandaque voce, ita se ipsam collaudavit: 
«Ego multo sum major et praeclarior quam vos! Nam nobilissimi qui in 
antiquitate floruerunt poetae, magnis me laudibus concinuerunt et magnopere 
praedicarunt. Nam Ovidius (Fast. 4, 953) et Vergilius (Aen. 3, 680) —amici 
mei dulcissimi— saepe in suis carminibus me laudibus sunt prosecuti... Sed 
in iis quas mihi laudes tribuerunt illi scriptores et magnifica verba, Vergilius 
—acceptissimus mihi poeta— his me maximis ornavit: 

«Qui juvenes! 

umbrata gerunt civili tempora quercu» (Aen. 6, 772). 

Nam vobis —si nondum, cari amici, scitis— sciendum est, temporibus 
illis quae aurea dicuntur, me cingere seu «redimire tempora» —haec sunt 
etiam Ve rgilii verba— maximum praemium fuisse et renumerationem, iis 

civibus rependendam qui alium civem a morte eripuissent. Corona haec 
(quae «ob cives servatos» merebatur) auro confecta, idibus januariis, anno 
septingentesimo vicesimo septimo ab Urbe condita, a senatu Caesari Augus¬ 
to, reipublicae patri et servatori, est imposita. Consulite, si vobis placet, 
Ovidium clarissimum poetam (Fast. 1, 614). Nolite ergo, arbores parvae, 
contendere. Nulla aibor principatu dignior est quam ego». 

Denique pinus —formosissima et altissima arbor inter silvae arbores— 
virides ramos movens, «pauca de me, inquit, vobis narrabo : 

Quamquam procera sum, quamquam nautae e ligno meo, plus quam e 
vestro, navigia fabricant, quibus in longinquas terras vela faciunt —legite 
si lubet, quae Vergilius (Aen. 10, 206) et Ovidius (Met. 17, 638) dixerunt—, 
quamquam ramis meis ad victorum tempora circumdanda Graeci Romanique 
olim etiam utebantur (consulite Ovid. Mef. 14, 637 et Fast. 1, 422), quam¬ 
quam Cybelae, deorum matri, et Dianae, venationis deae, et Pani, pastorum 
protectori deo, ego dicata et consecrata fueram, multo tamen jucundius mihi 
est quod homines die festo, quem in honorem Christi Nati celebrant, multis 
candelis et tintinnabulis et stellulis et donis et crotalis et crepundiis aliisque 
ornamentis argenteis me exornant atque magnifice decorant... Tum etiam 
pueri coram parentibus et fratribus etiamque coram me congregantur illud- 
que concinunt carmen: 

Dum silenc —Nocte sacra— Cetera— Et tuo 1 Quod prius — Nocie Sacra Angeli—Nuntiant 
Lecto Par tenerum vigilat: Pastorum vigili populo, 

Somnus te placidus teneat, Tota jam terra recinat: 

O Puelle Deus— O Puelle Deu9. En, Salvator adest! En, Salvator adest! 

Dum silent —Nocte sacra— Omnia: Gratia 
Jesu, ridet ab ore tuo; 

Nascens amissum reparas 
Caelum terrigenis, Caelum terrigenis. 

Tum omnes plaudunt et gaudium et laetitia puerorum et puellarum ma¬ 
jor est quam si vos dona omnia vestra eis praebeatis. 

Quibus auditis ceterae arbores pinum magnis laudibus decorarunt eique 
principatum omnes adjudicaverunt. 

Haec sunt, pueri, quae illo die aestatis, sub umbra recubans, ab arbori¬ 
bus, submissa voce colloquentibus, ego audivi. 

Nunc accipite: laetitiam et oblectamentum si vobis attuli animosque 
vestros relaxavi, magnum ex eo gaudium ego etiam percipio et in aliam diem 
aliam vobis fabellam promitto. 


Jesus Aramendia, C. M. F. 


1. Est interpretatio illius carminis apud Germanos nobilissimi Stille Nacht!, heilige Nachtl 
quod P. Avenarius latine reddidit (cfr. Palaestram Latinam, 26 (1956) 30). 



Spem alimus Consilii Latini 


Prodeunt singulis mensibus in Germaniae oppido, cui nomen Durk- 
heim \ commentariola adulescentibus studio linguae latinae deditis jocosa, 
jucunda, seria suppeditantia. Commentarium appellatur Tiro. In fasciculo octo- 
bris labentis anni 1958 rev. P. N. Mangeot, S. ]. narrat de redintegratione 
sermonis hebraici in republica Israel suscepta. Et constat quidem Hebraeos 
usque ad saeculum antechristianum quartum locutos esse hebraice, deinde 
ad aramaicam dialectum inclinasse, eam scilicet linguam, qua utebantur, qui 
incolebant Mesopotamiam, Syriam, Palaestinam, relicto sermone hebraico 
antiquo «doctis viris» atque sacrorum librorum interpretibus. Paulatim talmu- 
distarum «litteratura» orta est lingua quae «mischna* dicitur, medioaevalis 
sermo hebraicus, ex antiqua lingua hebraica et aramaica concretus. Sparsi per 
orbem Judaei utebantur et utuntur linguis ejus regionis in qua habitant, sed 
sacer sermo in scholis discitur et usurpatur in synagogis. 

Nunc autem, ex quo constituta est respublica Israel, doctis illius gentis 
viris placuit unam communemque in republica hebraica adhiberi linguam 
eamque esse debere hebraicam linguam. Itaque mischnae-hebraicae linguae 
sequuntur grammaticam, sed ad condendum thesaurum verborum, quibus 
opus est de tot novis vitae hodiernae cotidianaeque institutis et consuetudi¬ 
nibus, de tot rebus technicis tractantibus, in illa republica consilium delec¬ 
tum est idoneorum virorum, qui ex radicibus antiquorum nova procuderent 
vocabula, ubi hebraicae radices non essent, europaearum linguarum introdu¬ 
cerent vocabula, sed ita, ut servaretur, quantum posset, hebraici sermonis 
clangor. Haec igitur est lingua neohebraica, vitae hodiernae non minus ac¬ 
commoda quam quaelibet alia europaearum linguarum. Hac lingua concin. 
nantur libri et ephemerides, haec lingua sola ferit aures eorum qui in viis et 
in publico inambulant, qui theatra et cinemata et publicos coetus frequen¬ 
tant, haec lingua in scholis discitur, haec scribitur in ostiis et fenestris ne¬ 
gotiorum, in curribus et in aedificiis ferroviariis in tabernis et in divortiis 
viarum. 

Si quis hodie, inquit P. N. Mangeot, inscriptiones neohebraicis typis 
scriptas considerat, et omnes fere eadem lingua loquentes audit, facile in¬ 
tellegit, quantae vires in hac lingua per duo annorum milia pro mortua ha¬ 
bita quasi dormierint. 

En, inquam, quod Israelitae Palaestinenses decem annis effecerunt, id 
nos gemimus in lingua latina, lingua totius oriis terrae, nondum factum esse 


1. Btacon Verlag Kocrbtr, Bad Durkhefm, Pfalz. 



478 


A . Avenarius, S. D. V. 


totius intervallo saeculi! Non admodum pauci linguam latinam cavillantes 
exolevisse dicunt et mortuam esse. Qui rectius dicant se mortuos esse 
linguae latinae, elanguisse illum, qui ad discendum necessarius est, laborem. 
Cessatam est —quod ultro fatemur— ex illis fere temporibus, cum hostium 
Ecclesiae Christi machinationibus beati Ignatii Loyolae filii dispulsi sunt, 
novas res, technicas praesertim, cognominare. Sed nomina invenire latina vel 
latine sonantia, multo censeo esse facilius quam hebraicas voces derivare ex 
antiquissimis etymis hebraicis, modo quam primum coeat diu exspectatum 
virorum diversarum nationum conlegium, qui in lingua latina praestent, 
quod docti Israelitae praestant in lingua hebraica. Atque hoc illi sibi primum 
faciendum statuant, ut ex majorum lexicorum penu conquirant milia nomi¬ 
num et litterarum ordine proponant, quae jam antiquis prius, postea recen- 
tioribus in ore erant ad ea significanda quae eis nova occurrerant. Eorundem 
virorum sit nova, quae opus sunt, nomina et verba scienter excogitata vel 
derivata in medio ponere, idemque, veluti quoddam oraculum mundi, exami¬ 
nata aliorum hujus planetae incolarum verba vel approbent vel reprobent, 
cum etiam dixerint, cur non videantur posse accipi, et meliora substituentes. 
Postremo illi, non aliter ac Palaestinenses Judaei omnibus locis et rebus in¬ 
scribant voces latinas, promulgent latine, scribant latine. Sic non e morte ad 
vitam, quia lingua latina mortua non est, sed ex veterno neglectuque ad 
usum vitae evigilabit. 

A. Avenarius, S. D. V. 


ET IN TERRA PAX... 


Alumnis, toto corde 

Heus! laeta pax mortalibus 
non lucet inter odia. 

Obducta terra sanguine 
lugetne semper filios? 

Aurora mulcet pectora 
praenuntiata Vatibus; 
dies venit quae Germine 
David replebit gaudiis. 

Dum nocte silent omnia 
lux lulget in praesepio: 

«arridet alma pax bonis» 
canunt volantes angeli. 

J. FABREGAS 

Montehilari, XIUI Kal. Jan., a. MDCCCCLVIII. 



DE VERBIS IN LATINUM INDUCENDIS 

A SOCIIS DISCEPTATUR 


Andreas , Avenarius S. V. D ,, Josepho Mir, C. M. F., S. P. D. 

S. v. b. e. Ego illustrium rogatu virorum duos nuper commentariolos 
teutonicis verbis conceptos reddebam latine frequentiores vocabulis quae 
difficilius redduntur latine, ut cogar inquirere, quid alii meque doctiores 
latinitatis amatores fuerint interpretaturi. Atque inquiro hoc fidentius a te, 
quia superiore anno tam acute ad similia respondisti. Periniquum autem hoc 
est, quod hic nonnulla postulantur, quae non invenias descripta ne in ho¬ 
diernis quidem lexicis earum linguarum, e quibus eae voces repetuntur: ut 
mihi usu venit in 'unimog' , in 'jeep', in 'pick up', in 'test case\ Et illa quidem 
superiora genera sunt digarum, vel ut alii vocant automatariarum machina¬ 
rum genera, quarum americana vocabula, unde conflata sint, me penitus 
latere fateor. Audio ' unimog’ onerariam digam esse, 'geep' currum esse, quem 
hi Germani 'popularem currum', hoc est ' Volkswagen vocant; ' pick up' fortasse 
machinamentum est ad capienda et alio porrigenda onera excogitatum. Nam 
saepe videmus hodie, cum area complananda est aedificandae domui aut 
effodienda subterranea sunt, admoveri machinas excipulis haurientes massam 
terrenam, hanc ferreis bracchiis tollentes et in paratos carros evomentes, 
perinde ac si praeditae mente et ratione sint. Fortasse ' pick up' ejusmodi 
machinarum nomen est. Nam ' test case', qua in voce jam superiore anno 
haeseram, esse suspicor, recte anne perperam, nescio, quem nos casum 
praecedentem, 'Praezedenzfall' , vel exemplarem casum dicimus, 'resolucidn an¬ 
terior en caso igual o semejante', ut ait in Voce h vocabulario tuo, Samuel Gili 
Gaya, doctor. Ibidem lego etiam interpretationem hujus nominis quod est 
<ba rrio>, neque hoc tcaserio dependiente de otra poblaci6n* vel €cada una de las 
partes en que se dividen los pueblos grandes o sus distritos» in nomen latinum 
contraxi, quippe cum non perspectum haberem, quid in Insulis Philippinis 
barrio esset, sed malui «barrionem» latine declinare et afficere genere mascu¬ 
lino. Neque unquam antea cognoveram Anglorum *ringworm> , cujus mentio 
erat in documento; sed didici a benevolo medico vicini valetudinarii esse 
'herpetem tonsurantem' nomine technico. 

Et haec quidem ex anglica lingua praestanda erant. Sed jam accipe pauca 
etiam teutonica, quae se latina fieri volebant. Scis communistas doctrinam 
sic propagare suam, ut a parvis sedibus, quas illi 'cellas' nominant, hominum 


1. Cfr. Vox, Diccionario general iiustrado de la lengua espailola, 1953, s. v. precedente. 

mentes subigere temptent. Totam rationem nos, quemadmodum Russi, 
'Zelltechnik' dicimus, quam ego verti in 'technicam cellarem' vel cellularem, 
facile sonantem auribus aequalium nostrorum subjectam rem. 

Excogitatum his annis est curruum digariorum genus, in quibus et sacra 
aedicula esset et sacerdotum habitatio. Quis non videat illos currus summa 
cum fidelium utilitate circumcurrere illas regiones, quae penuria laborent 
sacerdotum et ubi nullae sint ecclesiae? Teutones eos currus appellare coepe- 
runt <Kapellen~Wohnautos> , ego vocavi 'digas sacellarias simul et habitatorias' 
vel loquor de curru (scilicet automatario) qui pro sacello simul et habitaculo 
sit. Nostrum ' Anhaenger' , currum vel carrum copulandum alii currui, quem 
vos remolque videmini vocare, quem Baccius «auxiliarium currum» facit, ego 
etiam «supplementarium» vocito currum. 

'Reparaturwerkstatte', hoc est ' officina riparazioni' Italorum, a me dicta est 
«officina reparatoria, vel refectoria»; potuerit esse «officina reparandis machi¬ 
nis». 'Vorratsraum, vestium recibimientc, ego, quod locus est in receptaculo 
majore digarum et machinarum, 'horreum utensilium' volebam esse. 

Quod dixi receptaculum novo genere tegularum contectum est compres¬ 
sae massae, quam, quod infinitae duritatis sit, fabricatores vocaverunt ' Aeter- 
nit’. Habesne aliud quam 'aetermtam' nomen, cujus nominativus sit «aeter* 
nites» primae declinationis, et genus masculinum? 

Reddenda etiam erat haec compositio vocum vere teutonica Wehrbezirks- 
kommando*. Tacentibus omnibus lexicographis temptabam, quid esset, sic 
profari, ut esset «imperium (vel praefectura) circumscriptionis militaris». 
Haec fere sunt, quorum a te exspecto examen et # quam videris, in meliora 
mutationem. Interpretanda erat etiam haec notitia «Die Motorisierung der 
Mission ist zu gut 50 °/ 0 durchgefuhrt ». Dicam, ut potuero, italice, et sit: la 
motorizzazione della missione e stata effettuata per ben cinquanta per cento. Latine 
sic scripsi: «Missio automatariis machinis instructa est ad plus quam 50 °/ 0 . 
Baccio duce etiam brevius dicebatur: «missio machinata esse ad 50 °/ 0 ». At 
enim hoc ipsum 50 % qua oratione latina proterri oporteret, hoc ex te 
percontor. Nam ego notum hoc omnibus signum °/ 0 conspicatus sic soleo 
loqui, ut dicam: «ad plus quinquaginta pro centenis (partibus)». Bibliopolae 
solent percipere «remissionem pretii triginta (partium) ex centenario, vel 
triginta centesimarum, vel tricenarum centesimarum». Si quem potueris addu¬ 
cere hominem vere latinum, ut has nos cotidiani usus formulas doceat, rem 
omnibus gratissimam feceris quoniam hoc ipsum nobis est propositum, ut, 
quidquid in sermonem non latinum aequalium nostrorum cadit —et cadunt 
saepissime illae centesimae— hoc nos vel nullo vel non nimio negotio etiam 
latine tractemus. 

Postremo tibi narrandum statui quod heri mihi relegenti in Palaestra 
Junii anni hujus «per orbem» P. Jacobi Sidera in mentem venit. Is nuntiat 
inventas esse ad Insulam Sardiniam plurimas testaceas amphoras, mersae 

onerariae navis, ut videatur, mercem. Caligulae naves e lacu Nemorensi 
collectas misere perisse proximo bello. Quam non minere perierint illae duae 
naves, sed quam stulte, quam nefarie et scelerate deletae combustione essent 
—in mentem venit— cognosci e Palaestra anno XIX (1949); nam paginis 35 
et 36 ejus anni scribi ad Nemorensem lacum iter et brevem illarum navium 
historiam, navium nihili —dicebat incensor— quod operum fuissent Musso- 
linii. 

Tyrsirutis, Nonis Septembribus anni 1958. * ! 

Litteris Patris Avenarii hoc parvo vocum indice respondeo: 

Jeep: ut ex Encyclopaedia Universali tlerder (Herder, Barcelona 1957 3 ) 
accipio, est «currus automobilis bellicus Americae Septemtrionalis, motoria 
machina instructus cum potentiis equinis sexaginta, senis velocitatibus (pro¬ 
gressionibus) et tractione in quaternis rotis». 

Animadvertas rogo: non admodum placet «potentia equina* pro caballo 
de fuerza, de vapor (Pferdestarke); Dr. Georgius Lurz (Per lo studio e Puso dei la¬ 
tino , 31 dic. 1942, p. 83, cfr. etiam Palaestram Latinam, 16 (1946) 164-165) 
«vim equinam» proposuit, quae ex defectu declinationis vocis «vis» forsitan 
minus apta sit. Cognasso (7/ latino per Puso moderno, s. v. cavallo) et alii ha¬ 
bent: «equus vaporalis». Melior tamen vox quam <potentia equina» modo 
non suppetit. 

De «curru automobili» propediem in Palaestra Latina verbosius agemus 
cum propositas de re voces ab Holzer, P. Avenario, P. Caelesti ad amussim 
expendamus. 

«Velocitatem» dixi tnarcha; quam vocem in multis ab Holzerio proposi¬ 
tis de re motoria non inveni, nam «progressio, antegradatio* est tnarcha ade - 
lante, et «retrogradatio» est marcha atrds; sed tnarcha tantum eritne «velocitas», 
«gressio»? 

Notes etiam velim: amicus mecum communicat vocem jeep proprie geep 
fuisse scribendam, eamque vocem enatam esse ex breviatione General purpose 
(servicio general, publico), ex quarum primis litteris «g» et «p* geep (proprie 
gipi) effingitur. —Neque ceterum mihi videtur jeep «currui publico» vestro¬ 
que Volkswagen respondere. 

Pick up: est ex eadem Encyclopaedia Universali Herder «instrumentum 
quod vibrationes aciculae seu stiluli grammophoni ad sonos accipiendos ap¬ 
tas in tensiones electricas mutat et in megaphonum transfert». —Neque, ut 
vides, verbum ibi est de machinamento ad capienda onera. 

Test case (precedente): «casum exemplarem» probo; fortasse dici etiam 
potest «casus similis»; sed C. Mariano (Nuovo dizionario italianodatino) sa¬ 
pienter habet: «exemplum* et «antecessio*, quae quidem optima est vox a 
a Cicerone (De Off. 1, 4, 11) usurpata: «Homo autem, quod rationis est par- 

ticeps, per quam consequentia cernit, causas rerum videt earumque prae¬ 
gressus et quasi antecessiones non ignorat» (in editione critica Bemat Metge, 
Barcelona, p. 13, vertitur in antecedents). 

Barrio: cum primum vocem illam hispanicam legi eamque declinatione 
latina flecti animadverti, rei novitatem miratus sum: sed paulo post non 
«barrio, onis*. sed «barrium ii» cadente latinitate i. e. saeculo X, XI, ss. in 
Hispania prae primis adhibitum esse intellexi (Cfr. Du Cange, Glossarium , 
s, v. et Niermeyer, Mediae et infimae latinitatis lexicon minus s. v. barrium, 2: 
faubourg): «Ita appellatur aedium ac domorum extra urbem et ad suburbana 
quaedam congeries...». In Provinciae vero Comitatu barrium vocant eum 
aedium numerum qui muris includitur: «Flamma exivit de mari et incendit 
plurimas urbes et villas... et in Zamora unum barrium > (in Proelio de Clavijo) C 

Attamen a voce cadentis latinitatis recedamus oportet cum a Romanis 
habeamus: «vicus - suburbium - suburbana - suburbanitas - regio urbis vel 
pars - via - callis», fortasse et alia, quibus significationes vocis barrio lingua 
latina exprimi aptissime possunt. 

Ringworm: medicus ille certa scientia sua, melius quam nos, rem sciat. 

Zelltechnik: probari fortasse potest «technica cellaris», («cellularis»); 
quod si hac voce «technica cellari, cellulari», artem seu agendi rationem (pro- 
cedimiento) «per cellulas» exprimere volumus, novam vocem accipiamus 
oportet. 

Kapellen-Wohnautos: «sacellarius» et «habitatorius» fortasse minus 
grata haec verba non nullis erunt; quid, si «currus automobilis (autoraeda) 
cum sacello et habitatione» aut «sacello et habitatione instructus» dicamus? 

Anhaenger: «currus auxiliarius* bene est; «supplementarius» si doctio¬ 
ribus placeat; quidni «remulcum» adhibeamus licet primigenius verbi sen¬ 
sus non nihil immutetur? 

Reparaturwerkstaete; «officina reficiendis vel reparandis machinis» 
bene est, et sufficere possit. 

Vorratsraum: mihi esse videtur «cella promptuaria, promptuarium 
cella penaria»; hispanice vero non recibimiento, sed deposito (i. e. receptaculo), 


1. Curiosis lectoribus quae J. Corominas in suo lexico Diccionario critico etimoltigico de la 
lengua castellana , Gredos, Madrid, s. v. barrio refert grata esse possunt: Barrio, de £r. barr 
'afueras (de una ciudad)’ o quiza m^9 preci9amente dei derivado £rabe barri 'exterior', £r. vg. 
btirri, l a doc.: 949, bajo lat. barrium, doc. de Zamora (Du C.). 

Para m2s documentacibn arcaica, Oelschl. Adem4s hallamos muchas veces uarrio en 
doc. de 1039, referente a Aranda de Duero (M. P., Orig., 40, 41). Barriuelo en Ona, 1065 (ibfd., 
131), en doc. 16. 10). EI vocabio se halla ademiSs en port. bairro (barrio en Tras 09 Montes, a. 
1301: Leite de V. Philol. Mir. 11, 53). cat. barri... EI significado primitivo fue 'aldehuela depen* 
diente de una poblaci6n ; se halla en el doc. de 1030 y en otros de lo 9 citados asi como en la 
1 Cr6n. Gral. y en textos dei 9. XVI; de aqui pas6 a 'arrabal' [1625], y de £ste por una parte a 
zona de una ciudad [Alex.], y por Ia otra a 'parapeto, muralia (que rodea al arrabal)'... 

respondere debet; cui sensui tuum illud «horreum utensilium» quadrare 
poterit. 

Aeternit: illa percepta voce quae est «aeternltes, ae, m.» iterum non 
nihil miratus sum; tamen cum lexica adiissem remque meditatus, non inve¬ 
nuste neque insipienter rem novam signari intellexi; qua in voce indaganda 
multum me juravit cl. v. Gradenwitz qui in lexico cui titulus Laterculi vocum 
latinarunt (voces latinae et a fronte et a tergo), Leipzig 1904), octoginta expro¬ 
mit voces quae illa terminatione «-ites, ae» m. finiuntur, ex quibus maxima 
pars graecae quidem sunt et lapillos pretiosos significant, sed sunt quae et 
alia exprimant: «thymites, paeanites, nectarites, galactites, myrtites, melitites, 
chrysites, persites, anthracites, siderites, alabastrites, pyrites, purpurites, 
porphyrites, lychnites», cet.: ex quibus extremae ad rem nostram propius 
accedunt. —Quod si latinitatis primores aetetnitam in thesaurum latinitatis 
recondant, eadem ratione accipiendum arbitror et «securitam» («securites, ae, 
m.*): nam securit est apud nos crystalli genus peculiari nota praeditum quod 
difficile confringi potest. 

Wehrbezirkskommando: «praefectura (vel imperium) circumscriptio¬ 
nis militaris» prorsus probo. 

50 °/ 0 (cincuenta por ciento): res, nisi fallor, est jam olim in «Alma 
Roma» agitata et parum luminis instillasse videntur Tassetus et alii clari viri, 
locum tamen reperire nondum potui. Tamen cum videam scriptores latinos 
et grammaticos dixisse: 4/7 «quattuor septimae», 7/9 «septem nonae»: quare 
nos dicere nequeamus 50 °/ 0 : «quinquaginta centesimae», 20 °/ 0 : «viginti 
centesimae», 30 °/ 0 : «triginta centesimae»? Nam «centesimae» erant usurae 
in quibus centesima sortis pars, hoc est unum pro centum singulis mensibus 
solvebatur, ut ait Forcellinius; et quamquam ibi agitur de usuris «singulis 
mensibus» solvendis vox facile accommodari potest, uti credo, ad remissio¬ 
nes in libris aliisque rebus emendis vel vendendis. —Modo ex Lurzio (So¬ 
cietas Latina , 17 (1952) 16) qua ratione 4 °/ 0 latine proferamus didici, ibi 
e nim est: ein 4 °/ 0 iger Pfatidbrief: «litterae pigneraticiae quaternarum centesi' 
marum»; «quaternae centesimae» igitur sunt 4 °/ 0 ... 

His vocabulis enodandis et apte in linguam latinam reddendis 
operam quoque contulit cl. v. Jos. Holzer, Gymnasii Saraludovi- 
censis Rector, cujus haec verba: 

«Quod adhuc de rebus illis opiniosis nondum rescripsi, non mea in te 
neglegentia est in culpa, sed ea de causa accidit mora, quod aliquot viris rei 
autocineticae peritis mandaveram ut, quid sit Untmog , extricarent. Unus ali¬ 
quis vel munus de hac re ad quandam germanicani fabricam autocinetis con¬ 
struendis scribendi suscepit. Sed nondum datum est responsum. Equidem 
puto <Unimog» esse compendiariam notam monstri verborum €lJniver$al - 

motorem - gesellschafi > i. e. -universalis motoriis machinamentis fabricandis 
societas» vel ut etiam littera «g» retineatur «unt-veisalis motoriis fabricandis 
globus». Est autem machina tractoria, a rusticis et agricolis maxime usitata, 

ab illa vero universali motoriis fabricandis societate concinnata. 

Ut ad Jeep transeam, hoc autocinetorum genus dicerem «americanum 
autocinetum e litteris ge et pe appellatum»; joci causa etiam «autocinetum 
gepicum». - Sed et meliora adnoiem oportet, nam in aliquo lexico Jeep per Ku- 
belwagen inveni redditum i. e. currus, cujus exstructio cupae similis est, deest 
jgittir capsus, habet autem ploxemum (Cf- Richt, Illustr. lexicon antiquitatum 
Rom et Graec. sub voce ploxemum). Si igitur latmius habere aves vocabulum, 
en accipe «americanum cum ploxemo currum». 

Zelltechnik: ego dicerem «communistarum per cellas, ut ajunt, molitio¬ 
nes, machinationes». 

Volkswagen: mihi «vehiculum populare, currus popularis». 

Ec hac data occasione ad Palaestram Latinam 27 (1957) n. 159, p. 144 
ss. haec refero: reembolso: «compensatio, repensatio, remuneratio». Envto a 
reernbolso: «missus cursuali remuneratione adstrictus, missus aut exhibitio e 
delegatione cursuali». Delegatio enim cursualis est mandatum exactionis ta¬ 
bellariis a venditore securitatis causa commissum concreditumque. Enviar uti 
paquete a reembolso: «fascem mittere cum delegatione cursuali, delegatione aut 
remuneratione cursuali adstrictum». —«Solutio antelata» autem meo judicio 
est solutio «anticipata, solutio in antecessum» i. e. ante mercem receptam; 
quapropter in hac: verborum junctura non esse adhibenda videtur...». 

Cui tandem Moderator: 

«Ut ex iis quae supra a te sunt relata colligo, et ut nunc se res habet, 
unimog latine reddi posse videtur: «currus tractorius unimog>. 

Mu! ti ex curribus quos vulgo jeep vocamus, habent etiam capsum et 
ploxemum; et ideo haereo in verbo; fortasse, dum meliora exspectamus, dice¬ 
re possumus: aut «currus americanus cum ploxemo» aut, rem subtilius defi¬ 
nientes —licet absona sit vox — : «currus (americanus) gepicus». Nonne et alia 
extera et barbara, necessitate ex novis rerum inventis constricti, accipimus; 
«cafeum, chocolata, pulvis nicotianus, currus pulmanianus», cet.? nam cum 
res tantum definimus, non omnes mentem nostram et rei notionem asse¬ 
quuntur. 

Quae vero ad vocem reembolso spectant, a te, proposita verba probo, sed 
«delegatio» illa, ut mihi videtur, obscuram reddet rei notionem, neque facile 
omnes intellegent. Habeamus, si placet: reembolso: «solutio, compensatio». 
— Envto a reembolso: «missus ( — fascis, fasciculus, libellus, liber, cet. esse pos - 
sunt—) compensatione cursuali adstrictus»; ett fortasse clarior erit locutio: 
«missus solutione (mercis) tabellario danda». — Enviar un paquete a reembolso: 

«fascem (fasciculum, librum, opusculum, cet.) mittere impensis tabellario 
solvendis (ab aliquo, per aliquem)»; «fasciculum mittere solutione tabellario 
danda solvendum (pendendum)». Locus igitur ille Palaestrae Latinae (27 
(1957) 144) superius a te memoratus, ita est melior reddendus, dele: «solu¬ 
tione antelata» et muta in «solutione danda». 

Cetera ab amico proposita libenter probamus. J. M. M. 

CURSIM NOTATA 

Ad Cyprianum Gallum. — Adferre juvat locum Cypriani Galli pcetae 
christiani, quo loco Ciceronis memor fuisse videtur. 

Cyprianum illum Gallum ineunte saeculo V in Gallia vixisse comper¬ 
tum habemus. Scripsit autem paraphrasin metricam librorum Testamenti 
Veteris historicorum. Cujus operis indoles ac natura cum versione poetica 
Novi Testamenti, a Vettio Juvenco confecta, comparari potest. Caimina veio 
Cyprianea, oblivione diutissime celata, saeculis tantum XVIII et XIX iterum 
in lucem protracta sunt. Innotuit hucusque praeter fragmenta Pentateuchus. 
Josue, liber Judicum. Quae omnia summa cum cura R. Peiper anno 1891 cri¬ 
tice edidit in Corpore Vindobonensi Scriptorum Ecclesiasticorum Latinorum. 

Editor, postquam sermonem Cypriani ad vulgarem usum Gallorum ac¬ 
cedere animadvertit, haec de cultura poetae addidit (pp. XXIV-XXV): 

«Non mediocriter tamen litteris latinis institutum eum produnt innumeri loci. Quibus 
principum poetarum a Lucretio ad suam prope aetatem versus imitatur, Vergilium prae ceteris, 
sed et Horatium cum Ovidio, Persium et Juvenalem, Lucanum qucque ni fallor cum Statio et 
Silio In deliciis habuit; quibus ex pedestribus auctoribus Sallustium Livium Tacitum adiungas». 

Quibus auctoribus addere velim Ciceronem, quod an alius jam fecerit 
nescio. Poetae enim carmina raptim tantum perlegi nec tractatus in ea recen¬ 
tes perscrutatus sum. 

Agitur autem de capite XXII, versibus 2-4 libri de Exodo: 

«Sin autem in ipsa perfossione inventus fuerit fur, et percussus mortuus fuerit, non est 
jlli caedes (2). Si autem oriatur sol super eum... (3) et inventum fuerit in manu eju9 furtum... 
dupla reddet ea*. , 

Quae ita vertit Cyprianus, versibus 883 86 Exodi: 

«Nocturnum furem licitum prosternere ferro, / dum penetrat postes obsaeptaque limina rumpit. 
$i vero exorto fuerit iam sole prehensus, / dupliciter redhibere nocens 9ublata iubetur».. 

In primo dumtaxat versu, qui longius a verbis Exodi recedit, Ciceronis 

meminit auctor, in oratione pro Milone, v. 9, dicentis: *. * 

«Duodecim tabulae nocturnum furem quoquo modo, diurnum autem, si se telo defenderet, 
interfici impune voluerunt*. 

Simili modo in Digestis Justiniani (48, 8, 9) legitur: 

«Furem nocturnum si quis occiderit, ita demum impune feret, si parcere ei^ sine periculo 
suo non potuit». 

J. IJsewijn, Stationsstraat, 62, Zwijndrecht (Belgium). 

Commemoratio Ciceroriana. — Multae acroases Ciceroni publice 
celebrando ubique terrarum sunt habitae. Longius omnes et singulas enume¬ 
rare quae vel in Italia tantum actae sunt, nam non modo Arpini et Tusculi 
et Romae et Mediolani et Genuae, sed etiam Comi, Utini, Frusinone, Mes¬ 
sanae, Senae Gallicae, Formiis, Barii, Leuci, Bononiae, Anconae, cet. Quae 
quidem disputationes a viris perillustribus prolatae sunt: in quibus H. Para- 
tore, J. B. Pigato, J. B. Pighi, C. Corsanegro, sunt numerandi. In omnibus 
his acroasibus apparet quantus vir et qualis fuerit Cicero, qui etsi ab erudi¬ 
tissimis viris exquiritur, perpenditur, existimatur, tamen plura in se occulta 
recondat quam patefaciat. 

Juvat quoque referre quam scholam Bartholomaeus Oliver ede Cicerone, 
litteris et humanitate» in Studiorum Universitate Caracensi, in Venetiolis, 
doctor clarissimus amicusque noster, Kal. Dec. a. MDCCCCCVIII explicavit. 
Sancti Jacobi in Chilia cl. v. Luccioli, Rei Publicae Italicae legatus disputavit 
ede Cicerone quod ad sui temporis rem publicam». 

Cicero. — Hos novos commentarios —eleganti, venusto, concinno ser¬ 
mone latino conscriptos— auspice Collegio studiis Ciceronianis provehendis 
evulgandos laeti salutamus, et quod latine eduntur et quod de Cicerone 
loquuntur. Commentariorum Moderator est H. Tondini; alter a Moderatore 
idemque satisdator est Petrus Bruno, uterque egregius sane vir, maximi 
ingenii uterque, Vaticanorum commentariorum quibus est index Latinitas 
conscriptores praeclari. Cicero emittitur e: ePiazza dei Cavalleri di Malta, 2. 
Roma». Hoc anno ter prodibit. En quid his commentariis et editis et edendis 
quaeritur: 


«...Collegium (studiis Ciceronianis prove¬ 
hendis) statuit Commentarios edendo 9 , quibu 9 
quidquid de Cicerone quaesitum sit, hoc anno 
Ciceroniano vertente, demonstretur; et... hos 
Commentarios divulgandi munus nobis tri¬ 
buit, quibus et quantum apud nos ceterosque 
populos de Cicerone celebrando actum sft 


exponatur, et ex operibus Ciceronianis selec¬ 
tae sententiae proferantur et commentationes 
de Ciceroniana doctrina cura et studio exhi¬ 
beamus. Cum autem eruditorum cujusvis gen¬ 
tis lectioni hos commentarios commendari 
deceat, eos non modo itahee verum etiam 
latine exaratos voluimus». 


Signum Ciceroni Arpini erectum. — In his commentariis qui «Cice- 
no» inscribuntur legas qua solleminitate in Capitolio commemorata sit 
Ciceronis memoria. Ibi videas photographice expressum M. Tullii Ciceronis 
monumentum Arpini positum, quod effinxit egregius statuarum artifex Fer- 

ruccius Vecchi. Hanc statuam, qui ne pictam quidem se visuros sperant 
videant et legant a Petro Bruno descriptam: 


• Pede priore insistens et erectus; toga liber 
solutusque, quo facilius ad pugnam sese ac¬ 
commodet, manum dextram porrigit editam in 
altum cujus digitus index perditos homines 
demonstrat; oculi ejus acerrimi, et ii quidem 
saepti palpebris leviter demissis, intentissimi 
ad destinatum collineandum esse videntur, id 
est ad feriendum, si quis minas jactare in 


patriam sit ausus; atqui ex vultu, in respuen¬ 
tis modum formato, eo angore animum vexa¬ 
tum intellexeris, qui benignitatemotumgestum- 
que exornet, nedum imminuat. Rugae autem 
circumfluentis togae, haud secus atque cunctae 
corporis partes, eo contendunt ut firmitatem 
et bracchio elato et manui in pugnum com¬ 
pressae et implacato digito afferant». 


Haec in statuae basi sunt inscripta, elegantissima latinitate ab amico 
Guerino Pacitti contexta (Cicero, 1 (1958) 17). 

VNVS • OMNIVM • EMINVIT • LAVDE • DICENDI 
ROMANORVM • DITAVIT • SERMONEM • ATQVE • ILLVSTRAVIT 
ARCTE • MATRI • COMMVNI • NATIONES • DEVINCTVRVM 
LIBERTATEM • CIVILIBVS ■ DISCORDIIS • OPPRESSAM • DEFENDIT 
CIVILIBVS . DISCORDIIS • CECIDIT • IMMOLATVS 
VETERVM • SAPIENTIAE • PERINSIGNE • DECVS 
COMMVNI • OMNIUM • HUMANITATIS • PRAECO 


Pittacia Ciceroniana. — «Romae, rei tabellariae Moderatores ut pitta¬ 
ciis cursualibus, viginti quinque libellis venalibus, effigies Ciceronis expri* 
meretur curaverunt, Kal. Dec. a MCMLVII». Gaudemus factum, at miramur 
vehementer quod Caesari non modo non idem factum est, sed ne simile 
quidem. Caesari sane Italia et omnis orbis terrarum non minus debet quam 
Ciceroni. Etiam in hunc diem studia partium odia et amores hominum mo¬ 
vent! Si Caesar resurgeret et Cicero!... 


Commentarii memoriae Ciceronis celebrandae evulgati. — Com¬ 
mentariorum quibus est index Humanidades, in Studiorum Universitate 


Comillensi, in Hispania, editorum 
dicatur. En commentationum index 

En el Bimilenario de la muerte de Cicerdn; 
Humanismo y Humanidad de M. Tulio Cicerdn, 
por R. Olaechea, S. ].; Cicerdn y el Derecho Ro¬ 
mano, por O. Robleda, S. J.; Un monumento de 
vituperacidn, por J. A. Munitiz, S. J.; La inmor- 
talidad dei alma en Cicerdn, por J. Salinero 


fasciculus 19-20 totus fere Ciceroni 

Portero; La esencia de la felicidad y el concepto 
de virtud en Cicerdn, por Jos£ Luis Garfer; Ci¬ 
cerdn linguista , por Mons. Amleto Tondini; 
Ideas pitagdricas en Ovidio, por Juan M. Fer- 
NANDEZ, S. J. 


Praeses rei publicae Gallicae RenatU9 Coty cum Romam profectus 
est, in Collegium Studiis Ciceronianis provehendis, item Romae constitu¬ 
tum honoris causa maxima est adscriptus sollemnitate. En decretum: 

ROMAE 

PRID. NON. MAI. A. MDCCCCLVII 
COLLEGIO STVDIIS CICERONIANIS PROVEHENDIS 

CONVENTVM HABENTE 

QVOD VERBA FACTA SVNT DE SINGVLARIBVS MERITIS QVAE IN ALMAM 
HANC VRBEM CONSTENT RENATI COTY REIPVBLICAE GALLICAE 
PRAESIDIS DE EA RE QVI ADERANT ITA CENSVERVNT 
QVVM VIR AMPLISSIMVS ATQVE ORNATISSIMVS IN TRACTANDIS LITTERIS 
LATINIS EXQVISIEE VERSATVS SIT TVM VERO IN M. T. CICERONIS SCRIPTIS 
VOLVENDIS QViBVS ABSOLVTA ET VLTIMA ROMANARVM LITTERARVM 
FORMA CONTINERENTVR OPERAM NON MEDIOCREM COLLOCAVERIT 

QVVM HAVD SECVS ATQVE HVIVSCE COLLEGI VIRI PRO SVI ANIMI SENTENTIA 
EGERIT CONTENDERIT VI' QVO ROM A NOR VM CVLTV ATQUE HVMANITATE 
LATISSIME OLIM GENTES AD POLITIORIS VITAE VSVM TRADVCTAE ESSENT 
EODEM NOSTRIS ETIAM DIEBVS QVANTVM POSSET SVBSIDI AD POPVLOS 
FRATERNO QVASI FOEDERE IVNGENDOS APPARARETVR 

PLACERE VNIVERSIS VT 

RENAT VS COTY 
REIPVBLICAE GALLICAE PRAESES 

IN COLLEGI VM STVDIIS CICERONIANIS PROVEHENDIS 
HONORIS CAVSA COOPTARETVR 

VTIQVE DECRETVM HOCCE IN PVBLICAS TABVLAS REFERRETVR QVIBVS AD 
POSTEROS OBSERVANTISSIMAE VOLVNTATIS OFFTCIVM PERTINERET. 
CENSVERVNT 

Julius Andreottii Collegi Praeses, 
Hyginus Funaioli, alter a Praeside, 
Gdbtrtus Bernabci, arcarius. 

Qui utilitatem quaerunt et ambitionem sequuntur, videant studia classi¬ 
ca non opponi rei publicae moderandae. 

Cursus Classicus qui «Perficit» appellatur in Seminario flaviobri- 
gensi (Bilbao) constitutus. — Saepe omina sinistra latinitati impendentia 
hinc denuntiare aegre sane debuimus. At aliquando immo et saepe, auspicia 
optima portendentia indicare potuimus. Omine quidem optimo est hic cur¬ 
sus in Seminario dioecesano flaviobrigensi (Bilbao) rite constitutus, qui 
unum annum scholarem producitur quo «classici» scriptores et graeci et lati- 
ni studiose coluntur ab alumnis validiore ingenio praestantibus. Primo tri¬ 
mestri Homeri et Vergilii poemata integra lingua primigenia leguntur et stu¬ 
dio accuratissimo subjiciuntur. Altero oratoribus clarissimis, Demostheni 
dico et Ciceroni, in se ipsis et cum nostrae aetatis oratoribus collatis, opera 
navatur. Tertio denique tragici auctores et comici et lyrici toto ardore colun¬ 
tur. Ut patet, annus classico cultu et humanitate quasi imbuitur et penetratur 
totus. Alumni itaque qui hunc cursum amplexi sunt, non poterunt non hu¬ 
manitate repleri. Nam pars quidem temporis maxima auctoribus ab unoquo¬ 
que alumno legendis tribuitur; reliquo vero tempore alumni mutuo comnui- 

nicant quae a singulis investigata sunt et degustata. Hic cursus jam hoc anno 
percurritur. 

Cui quidem proposito maximae tribuendae sunt laudes; ratione enim 
non tantum bona, sed optima, voluntati Sanctae Sedis extremis gravissi- 
misque documentis expressae obsequium praebetur et oboedientia. 

Hujusmodi autem cursus non est apud Hispanos novus. Nam multos 
jam annos a P. Henrico Basabe, S. J. in Collegio Sancti Stanislai, Salmanti- 
censi, cursus, nomine Perficit appellatus, quod flaviobrigensis exemplar est et 
forma dirigitur. Cujus fructus singulis mensibus, typis excusi vulgantur in 
commentariis quibus est etiam index Perficit. 

Viget latinitas. — Quanti latinitas etiam hodie valeat ac fiat, argu¬ 
mento sint litterae ab Henrica Malcovati, in Studiorum Universitate Tici¬ 
nensi egregia litterarum latinarum magistra ad alias Universitates mandato 
munere missae. Quas legas in commentariis Latinitas (VI (1958) 219 sq.). 
Ibi invenias epistulam «Universitati Studiorum Budapestinensi tertias institu¬ 
tionis suae saeculares ferias celebranti», missam, «Litteras Universitati Mexi- 
canae Reipublicae olim regali pontificiae», «Praestantissimo Praesidi amplis- 
simoque consilio Gallicae Societatis ad chemicam artem provehendam 
constitutae»... Quae omnes venusto elegantique sermone latino exaratae 
sunt. 

Lingua latina in honore haberi pergit, immo in dies pluris fit vel in ipsis 
Civitatibus Americae Septemptrionalibus, si fidem damus Professoribus 
linguae latinae in Studiorum Universitate Wisconsinensi congregatis. Qui 
quidem asserunt numerum alumnorum qui linguae latinae dent operam 
extremis X his annis triplicatum esse, adeo ut sermo latinus alterum locum 
obtineat post linguam hispanicam, quae primum locum tenet, et ante gallicam 
germanicamque quae tertium quartumque occupant. Quibus de causis 
augetur latinitatis cultus? Parentes videntur illas disciplinas quaesiisse quae 
ab alumnis quam maximam animi contentionen et laborem exigerent et ex¬ 
poscerent. Quarum sane optimam et aptissimam latinam linguam esse 
duxerunt. 

A senioribus exemplum ... — Ex actis diurnis accepi machinatorem 
emeritum Carolum Bailey ter in hebdomada Collegium Technicum Blackpo- 
olense adiisse ut linguam gallicam et italicam disceret. Et mirum prorsus, 
linguam quoque discere latinam animum induxisse. At res miranda non 
esset, nisi hic alumnus 77 aetatis annum explevisset... Res ergo celebranda 
et mira, neque tamen nova (quid sub sole novum?). Nonne et Cato 90 annos 
natus linguae graecae vacavit? 

Hortatio ad omnes amicos Linguae Latinae. — Lege, amabo, hanc 
hortationem a fautoribus, sociis amicisque Fundationis Grotianae, quae sedem 

Monachii habet, Ciceronianam commemorationem acturis exaratam, quamque 
ex commentariorum quibus est index Latinitas eodem fasciculo quo supra # 
excerpsi (Lat ., VI (1958) 232). 


«Sodales! Linguam nostram larlnam, qua 
sumus educati atque Imbuti a prima pueritia, 
matrem venerandam fuisse omnis educationis 
et disciplinae totius Europae meminisse con- 
sentaneum est praecipue his temporibus... 
Memores slmu9 Latinitatem sacrum quoddam 
per tot saecula vinculum fuisse animarum et 
instrumentum mutuae Intel ligentiae late in 
omnibus partibus cogitandi et philosophandi. 
In religione, in re publica, in vita cotidiana... 
Nolimus umquam indigni es9e hujus huma¬ 
nitatis, quam Cicero noster tam magnifice ex¬ 
pressit In libris suis Immortalibus. 

Omnia quae vere Latina sunt spirare sci¬ 
mus humanitatem, Iiberalltatem, magnitudi¬ 
nem animi... Digna igitur est lingua nostra 
Latina, quae tanta praeclara in se continet, ut 
vim denuo et auctoritatem tandem recuperet, 


ad omnium bonorum animos colligendos in 
unam qua 9 i Ingentem patriam incorpoream 
supra patrias... 

Nequaquam enim mortua est lingua Lati¬ 
na, sed nata ut vivat... digna quidem praecla¬ 
re ut florescat non in scholis tantum angustis 
et cubiculis doctorum, sed etiam in foro et in 
mundo, ubicumque magnae quaestiones pro 
salute mundi serio deliberantur... 

Loquamur igitur, quantum fieri poterit, 
Latine; profiteamur publice nostrae Latinita¬ 
tis laudem et utilitatem. Inde quid beneficii 
profluere possit omni vitae publicae docebit 
tempus futurum, dummodo nos ildem, quales 
sumus et educatione et indole animi, cum 
omni conscientia et nobili superbia esse num- 
quam desinamus: veri amici atque propugna¬ 
tores excelsae nostrae linguae Latinae». 


Archaeologica inventa. — Effossionibus quibus plurima nuper reperta 
sunt apud Brauronem, ad oram Atticae Septemptrionalem, videtur sepulcrum 
Iphigeniae detectum esse; quod sepulcrum, in specu reconditum, ad templum 
Artemidis, s. V a. Ch. n. structum atque ab Euripide in illa tragoedia «Iphi¬ 
genia ad Aulidem» descriptum. Patet enim quae ab Euripide dicuntur omni¬ 
no similia esse iis quae modo effossa sunt. 


Romanitas. — Novi commentarii a «Societate Romanistarum Brasilien- 
si* edendi nuntiantur, cui sit index Romanitas . Propositum est ut bis in anno 
edantur; modo tamen semel in anno prodibunt dum numerus et conscripto¬ 
rum et legentium in dies augeatur. Sedes moderatoris est: Sociedade Brasileira 
de romanistas. Av. Rio Branco, 185; Sala 1114; Rio de Janeiro (Brasil). 


En primi fasciculi index rerum: A. Piga- 
niol: Les empereurs parient aux esclaves. J. C. 
Matos Peixoto: Convivenda no matrimonio ro- 
mano. Alexander Correia: 0 dolo nos contratos 
de boa fl. Thomas Marki: Sociedade *ercto non 
ctto*. Vandick Londres da Nobrega: Ainda o 


*paricidas esto». Desembargador Vieira Ferrei- 
ra: Savigny. O. T. de Brito: 0 Latim no voca - 
buldrio ingles basico. A. Franz Dobbert: Der 
Lateinunterricht von gestem und heute. V. L. da 
Nobrega: Cicero perante o asianismo e o aticismo. 
— Renentes. — Noticidrio . 


Acta Diurna. Editio italica scholarium commentariorum quibus est 

index: Acta Diurna, a Gualterio Rossi paratur (Rossi Editore, Via Brera, 5. Mi¬ 
no (Italia). 

Societatis Orbilianae in annum 1959 Moderator renuntiatus est Joan- 
nes Granarolo, in Studiorum Universitate Aquae Sextiae (Aix^cn-Provence) 
doctor, qui Doctori W. F. JacKson-Knight succedit. 


Calendarium Latinum Societas item Orbiliana in annum 1959 —omni¬ 
no commendandum — vulgavit, ut annis superioribus fecerat. 


Raimundi Lullii operum editio: — Su 

perfore fasciculo nuntiavi editionem parari 
operum omnium latinorum a Beato Raimundo 
Lull io conditorum. Nunc aliud Lullianum 
nuntium legentibus perferimus, opera Lulliana 
quae praecipua diceres et quasi necessaria in 
vulgus edi, Iteratis curis Officinae Librariae 
Barcinonensis «Selecta» nuncupatae. Quae 
opera duobus continebuntur voluminibus (qui¬ 
bus est Index *Obres essencials») quorum prius 
complectitur libros: Blanquerna, Libre de me- 
ravelles, Libre de iOrde ds Cavalleria, Arbre de 
ciincia, Libre de Gentil e los tres savis, Libre de 
Sancta Maria, Libre deis mil proverbis, Poesies. 
Alterum autem: Arbre de filosofia d'amor, Libre 
de contemplacid, Liber de Natali Pueri Jesu, quod 


quidem appendice absolvetur in quo lingua qua 
Raimundus est usus diligenter perpendetur; 
libri de Raimundo ejusque rebus scripti colli¬ 
guntur, glossarium verborum proponitur. Haec 
opera omnia primigenia lingua qua Raimu»- 
dus Lullius est usus, catalaunicam dico, per 
fasciculos 100 pagellarum menstruos vulgari 
coepta sunt. Fasciculorum perlegi primum, in 
quo proponuntur prooemia In opera Raimun¬ 
di, a clarissimis viris, uti sunt Michadl Bat- 
llori, S. ]., Thomas et Joachim Carreras Ar- 
tau, Georgius Rubi<5, conscripta. Editio haec 
nova, etsi non est critica —manu enim scripta 
collata non afferuntur— non dedecet tamen 
editionem quam vel viri eruditi et his disci¬ 
plinis imbuti postulare possunt. 


De vita decesserunt* — Non modo Catholici sed homines omnes lu¬ 
gent ac maerent mortuum Pium xii Pontificem Maximum, qui vere «Pons» 
fuit Deum inter et homines, et pontem fecit atque exstruxit inter humanum 
rationalemque cultum et fidem religionemque. Nos Pontificem Maximum 
quemcumque, Dei donum hominibus factum aestimamus. Sed in eo qui fuit 
Pius XII vidimus et mirati sumus virum egregium qui humanitatem funda¬ 
mentum habuit operi supernaturali aptissimum et validissimum, omnibus- 
que proposuit cultum humanum tamquam columen totius institutonis chri9- 
tianae. Nemo est qui ignoret quanti studia haec nostra fecerit quantumque 
promoverit. Longum est enumerare orationes in quibus studia classica, et 
linguam in primis latinam, laudaverit, commendaverit, viris ecclesiasticis 
etiam atque etiam imposuerit. Linguam latinam in sacris operandis retinen¬ 
dam esse censuit et confirmavit, novam Psalmorum in puriorem castiorem- 
que sermonem latinum versionem induxit, probavit tutavitque. Commenta¬ 
rios qui Latinitas inscribuntur sua auctoritate munivit. Neque ultimum locum 
tenent documenta illa praeclara quibus nuperrime linguam latinam iterum 
iterumque defendit, sancit, imponit. Palaestra haec nostra numquam obii- 
viscetur a Summo Pontifice, cum munere fungeretur a Secretis Status laudi¬ 
bus cumulatam se esse. De Commentariis etiam nostris mentionem fecit in 
documento Congregationi Claretianae misso cum sollemnia anni ab Instituto 
condito centesimi agebantur... Requiescat in pace ille qui vere tuit homo 



492 


facobus Sidera, C. M. F. 


Dei: homo qui nihil humani a se alienum putavit; homo Dei qui strenue Dei 
/ura tuitus est et Deum hominibus humanisque rebus et quaestionibus non 
modo propiorem sed proximum demonstravit. 

E vivis ereptus est clarus ille vir et sacerdotum exemplar Laurentius 
Riber, litterarum amantissimus et copiosissimus. Ortus erat in vico Campa- 
net in insula Majorica, die 14 sept. a. 1882. Admodum adulescens studia 
ecclesiastica iniit, et Melpomenem peramanter colere coepit. Anno 1907 in 
rludis floralibus> Barcinonensibus <Florem naturalem> —maximum praemium — 
tulit ob carmen «La cabellera de Berenice» inscriptum, annoque 1910 appella¬ 
tus est *M estre en Gai Saber» seu Musarum artis doctor. Sermonem patrium 
catalaunicum studiose dilexit et coluit, neque minore studio hispanicum. 
Adeo ut in Academiam Regalem Linguae Hispanicae provehendae meruerit 
cooptari. At toto pectore et amore linguam latinam est prosecutus; quam 
neque solus degustare voluit, sed aliis degustandam praebuit: in catalauni¬ 
cum convertit Sermones et Epistulas Horatii et Ciceronis orationes (Satires 
i epistoles) in eo corpore quod €Bernat Metge» inscribitur; etiam Vergilium 
totum versu hendecasyllabo inclusit, soluta oratione Sallustium et Taciti 
opera minora et Sti. Paciani opuscula. In hispanicum vero Horatii Vergiliique 
opera omnia; de Martiale scripsit librum: «Un celtibero en Roma». Convertit 
quoque Ludovici Vivis opera et Erasmi Roterodamensis. Scripsit praeterea 
plures commentationes in actis diurnis et commentariis. Quaecumque vero 
scripsit, modo sibi proprio et plane suo, singulis verbis et periodis ad obrus¬ 
sam exactis et annum nonum in tabulis inclusis. Ita omnia quae scripsit, 
perfecta apparent, et non modo vacant culpa, sed etiam laudem merentur. 

Vita quoque functus est Carolus Card6, Ecclesiae Barcinonensis Cano¬ 
nicus, vir quoque litterarum latinarum peritissimus, qui multos scriptorum 
latinorum libros catalaunice reddidit eo corpore €Bernat Metge», in quo 
multa Senecae opera edidit. Extremum foras emisit: «Quaestiones naturales», 
prosa oratione eleganti, terete, rotunda. Institutum ergo Fundacid Bernat Met¬ 
ge demortuos flet et Moderatorem Joannem Estelrich et duos hos validissi¬ 
mos conscriptores Carolum Card6 et Laurentium Riber. 

R. I. P. 


Jacobus Sidera, C. M. F. 


Scribebam Cervariae Idibus Novembribus a. MDCCCCLVIII. 

Bell Maurice. — Druides, Heros , Centaures. 
De Thul£ k 1'Asie des Steppes. Librairie 
Plon, Paris, 1955. Pg. 214. 

Fasciculis superioribus de libro hujusce¬ 
modi officinae librariae locutus sum, in quo 
libro maxime dilaudabam quod eleganter ac 
lepidissime quae vetustatis studiosi invenis¬ 
sent et quo modo, legentibus neque in re pe- 
ritissimis viris quasi narrando proponeret. 
Has fere laudes huic libro sunt tribuendae. In 
eo tamen non una res evolvitur, ut in eo libro 
cui est index <Le Secret des Hittites », sed, ut 
vel In indice legas, de multis rebus agitur. Hic 
legas quaedam de Stonehenge (le mysttre de Sto- 
nehenge), de Graeciae heroum temporibus, de 
Scythis, Graecis, Persis, de Atchana et com¬ 
mercio apud veteres, denique de hierogtyphl- 
cis Hittitis repertis et lectis et interpretatis. 
De manu scriptis etiam apud Kumram in de¬ 
serto Inventis. Hic tamen (pg. 44 sq.) levius 
auctor Professoris Dupont-Sommer opinionem 
et Interpretationes de Magistro Justitiae am¬ 
plectitur, quae quidem non modo fidei catho¬ 
licae adversantur, sed etiam rationi et histo¬ 
riae fidei. Qua re lectores illi, quibus liber est 
scriptus, a vero facillime deviari poterunt. 
Optandum igitur ut haec, si In posterum liber 
edatur, emendentur vel expungantur. 

Iterum Officinae librariae Plon gratulamur, 
quod opus a C. W. Ceram inceptum, in even¬ 
tum prosperum perduxit. 

Jacobus M. Sidera, C. M. F. 

Bibliothek der Alten Welt-Lucrez, Welt aus 
A tomen, De rerum natura. Lateinisch und 
Deutsch neu tibertragen und eingeleitet 
von Karl Buchner, Artemis Verlag, Zu- 
rich, 1956. 

Nobile illud Lucretii poema De rerum na¬ 
tura quod saepe est editum, saepe in hujus 
aetatis linguas conversum ac notulis illustra¬ 
tum, in Aedibus Artemidos, cujus «antiquita¬ 


tis Bibliotheca* summis laudibus nobilitatur, 
modo evulgatur. 

Lucretius praestans nobilisque po£ta, 
quanquam Interdum intellectu difficilis sive 
ex ipsius sententiis sive ex dubio textu, sem 
per tamen viris eruditis et antiquae philoso¬ 
phiae vacantibus magni momenti est et im¬ 
penso studio. Dr. C. Buchner —qui quidem 
multa de litteris latinis romanisque scriptori¬ 
bus in vulgus emisit— libros De rerum natura 
iterum excudere voluit eosque translatione 
germanica metrica ornavit. Quae ad poetam 
ejusque opus pertinent amplo prooemio per¬ 
tractantur et illustrantur (pp. 7 66); deside¬ 
rantur tamen notae criticae et emendationes 
probabiles quae ab eruditis viris, ut «textus* 
poetae clarior evadat, proponuntur. 

Opus tamen egregium suscepit exarandum 
C. Buchner, cum libri De rerum natura multis 
implicentur difficultatibus. 

J. M. 

Ovid. — M etamorphosen. Jubllaeumsausgabe 
zum 2000 Geburtstag; herausgegeben und 
ubersetzt von Hermann Breitenbach. Ar¬ 
temis Verlag, ZQrich, 1958; 1220 pp. 

Ovidius, cujus memoria et nativitatis bis 
millesimus anniversarius annus hoc pulcro vo¬ 
lumine commemoratur, fuit apud Romanos 
versuum artifex praestantissimus nobilisque 
poeta. Quae posteris reliquit carmina uberri¬ 
mam poetae facundiam venamque ostendunt. 
Metamorphoseon libri XV multis illustrantur 
fabeliis —ad ducentas quinquaginta numeran¬ 
tur— quae hac quoque nostra aetate iis, qui 
myhicas veterum narrationes fabulasque per¬ 
sequuntur amantque legere, admodum erunt 
oblectamento. 

Cl. Prof. Breitenbach, philologus helveti- 
cus, hanc novam comparavit editionem Ovi¬ 
dii in qua multae praelucent virtutes; nam In 
primis textus latinus In linguam germanicam 
metrica translatione convertitur et ornatur, 

quae multis —ut fama est— probatur doctis 
germanica lingua viris; In praefatione (p. VI- 
XXXV) praecipua, quae ad Ovidium poetam 
ejusque carmina spectant, illustrantur; «tex¬ 
tus* vero prudenter constituitur et selectis 
opportunisque adnotationibus enodatur; am¬ 
plissimis denique indicibus (a pag. 1118 ad 
1219) totum opus multi9 curi9 exaratum ab¬ 
solvitur; quod quidem inter praecipua monu¬ 
menta commemorandae nativitati Ovidii poe¬ 
tae erecta, est recensendum. 

J M. Mir, C. M. F. 

Martial. — Fpigramme; eingeleitet und in an- 
tiken Versmass ubertragen von Rudolf 
Helm. Artemis Verlag, Zurich, 1957: 644 

pp. 

Eadem ratione eademque pulchra exhibi¬ 
tione Martialis Epigrammata in Aedibus Ar- 
temido9 excuduntur apta conversione germa¬ 
nica ornata. Nemo est qui vim virtutemque 
Martialis poetae ignoret in describendis ho¬ 
minum notis eo nitore et acuto sale quo sem- 
per e9t instructus et ornatus. Illum magistrum 
ducemque fuisse in eo genere multis claris 
viris posteriorum aetatum plane constat. 

Hoc tamen volumine translatio germanica 
tantum continetur: quod quidem incommo¬ 
dum erit legentibus, qui «textum latinum ibi 
fortasse quaerent; quod si hic non editur ut 
«textus criticus» non nulla epigrammara a 
legentium oculis et animis aptius erant remo¬ 
venda. 

J. M. M. 

Frisk, Hjalmar. — Griechisches ctymologisches 
Vorterbuch, C. Winter, Heidelberg, 1958. 
Lieferung 7. 

In libraria officina Caroli Winter volumi¬ 
na eduntur praestantissima in iisque selecta 
linguarum lexica. Lexicon graecum, cujus fas¬ 
ciculus primus anno 1954 prodiit, nunc septi¬ 
mo completur fasciculo, quo vocabula conti¬ 
nentur ab iaxdj ad ftyjc, paginis vero 577-672. 
In eo, quae in aliis lexicis et recentiorum auc¬ 
torum scriptis studiose sunt investigata et 
perscrutata, strictim referuntur. Verborum 
praecipue origines notantur falsaeque reiciun* 


tur, et ea, quam cum aliis linguis et cum la¬ 
tina praesertim conjunctionem singula verba 
habeant, saepissime significatur. 

J. M. M. 

Marache, R. — Mo/s nouveaux et mots archai - 

ques chez Fronton et Aulu-Gelle. Presses 

Universitalres de France. Travaux de la 

Faculte des Lettres de Rennes; pp. 29.}. 

Summam impendere curam in verba deli¬ 
genda quasi caput esse doctrinae litterariae 
Frontonis et Auli Gellii hujus libri scriptor 
contendit atque probatis argumentis confir¬ 
mat. 

Non tantum instituta moresque veterum 
Romanorum investigarunt Fronto et Aulus 
Gellius, 3 ed in delegendis detegendisque pris¬ 
corum verbis diligentissimi fuerunt. Frontoni 
maximi habentur scriptores illi qui «verba 
insperata et inopinata* adhibent, Aulusque 
Gellius in eandem cum magistro convenit 
sententiam. 

Doctrina igitur Frontonis Horatii doctri¬ 
nae adversatur; ille enim omnia verba rara et 
diu ab usu intermissa recipit, libenterque 
usurpat; Horatius vero necessitate tantum 
compulsus novum fingit et inducit vocabu¬ 
lum. 

Dr. Marache absoluto indice verba recen¬ 
set archaica et nova quae apud illos scripto¬ 
res leguntur. Archaica ilia sunt habenda quae 
Sullae temporibus usu recepta sed aetate 
scriptorum aurea ab usu sunt remota; in novis 
vero recensendis verbis diligens cura est ad¬ 
hibenda, eaque ex derivationis et compositio¬ 
nis ratione qua sunt facta, referuntur. 

Sed hujus libri scriptor non meram affert 
verborum recensionem sed et rationes quibus 
novas et priscas voces inducant scriptores 
pervestigat, quod ut aptius assequatur non 
vocem et locum tantum memorat sed plenam 
sententiam praebet qua tota scriptoris mens 
percipiatur. Ex quibus efficitur Frontonem 
Plautum et Catonem insecutum esse in no¬ 
vandis verbis, qui maximi fuerunt verborum 
effectores. Neque tamen in ea a Plauto et Ca¬ 
tone parata et instrata via, neque in severiore 
classicorum ratione se continuerunt Fronto et 
Aulus Gellius, sed cadenti latinitati viam 
aperuerunt. 

Quicumque necessitate constricti —nostra 
in prlmi9 aetate qua tot cottidie reperiuntur 
rea novae, quae novo 9unt nomine appellan¬ 
dae-novas procudere debent voce9 latinas, 
hunc librum in manibus habeant oportet ac 
diu multumque meditentur ut justam novan¬ 
dorum verborum doctrinam teneant ab eaque 
non recedant. 

J. M. Mia, C. M. F. 

Schuster M * Hanslik R. f — C. Plini Caecili 
Secundi Epistularum libri novem, Epistularum 
ad Trajanum liber, Panegyricus, Llpsiae in 
Aedibu9 B. G. Teubneri, MCMLV1II, p. 
490. 

C. Plinii Secundi quae supersunt opera 
quaeque Mauritius Schuster olim recensuit, 
iterum domu9 Teubnerianae prelo et expensis 
hac tertia editione castigatissime a Rudolpho 
Hanslik curata, in lucem edita sunt atque 
vulgata; nam, ut ipse (p. 490) ait: «textum 
non 9olum correxi, 9ed etiam compluribus 
locis emendare conatus sum. Sed ut studia 
Pliniana, in quae viri docti ultimi9 annis 
multam operam ac curam impenderint, codi¬ 
cibus denuo collati9 novam editionem ipse 
praeparabo». Dum promissa spectamus, no¬ 
vissimis hujus editionis fructibus delectemur; 
quos studiosissimi Plinianorum operum lecto¬ 
res quin percipiant et degustent praeterire 
non poterunt, si hoc pulcerrimum volumen 
recenter vulgatum avida manu evolvent. 

In praefatione de codicibus, quibus ad 
aetatem nostram opera Plinii pervenisse con¬ 
stat, critica ratione et via M. Schuster subtilia 
et accurata verba facit (p. III-XXI). Dein e 
magno editionum numero memorabiles tantum 
enumerantur, addito quoque indice perutili 
disputationum, adnotationum, commentatio¬ 
num, librorum qui triginta annis novissimis 
sunt divulgati (p. XXII-XXX). 

Opus maxime lectoribus commendamus 
qui purum castigatumque textum Plinianum 
legentes memorabilibus illis litteris frui exop¬ 
tent quibus Plinius de se suisque rebus ami¬ 
cis loquitur vel clarorum virorum ut Martialis 
nostri notitias refert vel vividis coloribus vil¬ 
las ut Laurentinam illam, loca, itinera, ttrrae 


pertubationes, mortem avunculi sui ceteraque 
elegantissimo et concinno stilo narrat atque 
describit. 

M. Molina, C. M. F. 

RoDRiGUEZ, J. — Clase de Lectura y Declama - 

ciCn, p. 458, Gr^flcas Miramar, Palma dc 

Mallorca, 195. 

Laudandus 9ane Professor J. Rodriguez qui 
adeo scite prudenterque ex optimi9 scriptori¬ 
bus hispanicis optima quaeque excerpsit frag¬ 
menta ut alumni Seminariorum et Collegiorum 
Religiosorum in legendo et declamando se9e 
exercitantes magnum ex lis fructum utilita¬ 
temque percipiant. Quod propositum laude et 
merito cumulari oportet, praesertim cum ex 
tot tantisque apud hispanos «anthologiis» 
litterariis fere nullam forsitan putemus sine 
ulla haesitatione et religione manibus hujus¬ 
modi alumnorum, qui in sacra altaria aspirant, 
tuto concredendam. 

Quam ob rem vera lacuna rimaeque hoc 
opere explentur. Haec excerptorum exemplo¬ 
rum coiiectio ita dividitur: Introductio seu 
animadversiones ad 9cholam lectionis et de* 
clamationis rite habendam (p. 1-9), Descrip¬ 
tionum (p. 15-117), Narrationum (p. 119-217), 
Epistularum (p. 218-223), Disputationum diur* 
nariarum (p. 235-265), Orationum (p. 266- 
382), Scaenicarum actionum (p. 383-444) 

quamplurima specimina et exempla. Operi 
alphabetico rerum et auctorum indice utilissi¬ 
mo finis imponitur. 

Collegae, ergo, in munere docendi benigne 
— id certo non dubitamus— opu9 accipient, 
quod iis qui praecones et nuntii Verbi Dei in 
Ecclesia esse volunt, haud parvo erit adju¬ 
mento. 

M. Molina, C. M. F. 

Tescari, Onorato. — Sintassi Latina. Societ* 

Editrice Internazionale, Torino, 1957. 

Hoc cl. viri Honorati Tescari, quod Palaes¬ 
trae Latinae lectoribus libenter offerimus, opus, 
• non t destinato —inquit auctor— alia scuola 
secundaria, ma agli studenti universitari e 
agl'lnsegnanti». 

Quare, en duplex praesertim finis quem 
eximius auctor sibi proposuit atque optime 

est assecutus: Ut alumni classicis litteris sese 
perficere possint et professores - sapienter 
ordinateque dispertitam— materiae copiam 
habeant ad ea supplenda quae Grammaticae 
desint. 

In opere hoc multa sunt notanda. Sed in 
primis, sic nobis videtur, compositio tota seu 
operis constitutio nobis laudanda est, quia ea 
intrinseca maxime pollet laude et virtute ut 
omnes et singulae partes sive elementa, qui¬ 
bus «Latina Syntaxis» constat, Ciceronis 
praesertim et Caesaris aliorumque scriptorum 
et poetarum latinorum verbis copiose sint 
roborata atque nitida claritate collustrata. 
Neque exemplis plurimi9 illustrata tantum, 
sed ita verborum classicorum scriptorum vis 
tota singillatim et enodatissime explicata at¬ 
que ponderata ut ex exemplis ipsis «Latinae 
Syntaxis» regulae et usus deducantur. 

Ideo inter tot tantasque de «Syntaxi 
Latina», quas perlegimus tractationes, fere 
nulla ut hac cl. doctoris H. Te9cari adeo 
probata est nobis. 

Quare maximas eximio auctori rependi¬ 
mus gratias atque S. E. i. quae hunc maxime 
accuratum librum in lucem edidit. 

J. Aramendia, C. M. F. 

Labriolle F. — La Citi de Dieu, Saint Augustin, 
texte latin et traduction fran^aise avec une 
introduction et des notes, vol. premier, 
Classique9 Garnier, p. I-XXIV, 1*572, 
1957 

Perret, ]. — La Citi de Dieu, Saint-Augustin, 
texte latin et traduction fran^aise avec une 
introduction et des notes, vol. second, 
Classiques Garnier, p. I-XXXII, 1-543, 
1946. 

Primum volumen hujus optris «De civita¬ 
te Dei» quod «Editiones Garnier* Parisiis in 
lucem vulgandum tradiderunt, gallica inter¬ 
pretatione, introductione notulisque sapienter 
collustratum, totum est a clarissimo Professo¬ 
re Sorbonensi P. Labriolle exaratum. De operis 
auctoritate atque momento nemo est qui non¬ 


nihil ambigere audeat, cum sapiens egregius, 
historicus acerrimo sensu critico praeditus, 
antiquitatis patristicae atque sensuum et co¬ 
gitatorum religiosorum nobilis investigator 
haud dubia eruditorum trutina magni pense¬ 
tur. Qui laudandum iniit consilium tradendi 
doctrina excultis hanc miram Sancti Augusti¬ 
ni summam quae «De civitate Dei* inscribi¬ 
tur, ubi cultus et cogitata ethnicorum cum 
christianorum gravissimis illis -qua9i «trivio 
historiae*— temporibus conferuntur. Primo 
volumine exarato, cum totus in alterum con¬ 
scribendum incumberet clarus Professor e 
vita decessit quin opus omnino perficere pos¬ 
set. 

Alterum ergo volumen labor exstat erudi¬ 
tissimi quoque viri J. Perret, qui vestigiis P. 
Labriolle ingre99us eadem via ac ratione eo- 
rumdemque principiorum observantissimus, a 
primigenia operis Indole nihil deviare niti¬ 
tur. 

Utrumque volumen eleganter editum, tex¬ 
tus latinus scite castigatus, recentiore ac ve¬ 
nusto in dicendo sensu gallice interpretatus, 
introductionibus ad pleniorem legentium no¬ 
titiam rerumque cognitionem praemunitus, 
notulis ad obscuriores locos enodandos col¬ 
lustratus. Magnae erit iis qui legerint utilitati 
prooemium primi voluminis (p. 1-XXXI) a P. 
Labriolle conscriptum, ubi de operis compo¬ 
sitione, de argumento, de origine et significa¬ 
tione vocis quae est «civitas», de rei publicae 
9eu vulgo «status» natura apud Divum Au¬ 
gustinum, de «philosophiae historiae» cete* 
risque rebus, qua pollet auctoritate, fusiu9 et 
subtilius disserit. 

Quos profecto non latet quantis difficulta¬ 
tibus Irretiantur qui vernacule augustinianum 
genus dicendi interpretari audeant, quam 
arduum sit hoc interpretum munus, quam 
plenae vivacitatis excurrant locutiones, quan¬ 
tum Divo Augustino placeant parallela verba 
inter se consonantia, quamque alia plurima 
interdum interpreti renitantur ut in vernacu¬ 
lum eumque recentiorem sermonem vixpos9int 
converti, hanc interpretationem grato animo 
erga interpretes non laudare non poterunt. 

M. Molina, C. M. F. 

Lais Hermann. - Problemas actuales de la apo¬ 
logetica. Versldn espaftola por Eduardo Va¬ 
lenti. Edftorial Herder, Barcelona, 1958. 
12 5 x 20'2 cm. 278 pag. 64 ptas. 

Hoc opere praecipua Illa In Apologetica 
themata continentur, singulari cura et dili¬ 
gentia selecta, quae In praesentiarum mentes 
atque disputationes sapientium maxime con¬ 
citare videantur. Mens quidem scriptoris, 
praeclari viri L. Hermann, in eo scilicet est: 
ut harum quaestionum penitam naturam enu¬ 
cleet, ut In comperto, Immo quasi in oculis 
promat statum hodiernum earundem In discri¬ 
mine artis criticae; ut obvias atque faciles so¬ 
lutiones, una cum difficultatibus quae ex 
Ii9dem enascuntur, agitet et evolvat. 

Totus In quattuor partes liber dividitur: 
Situacidn actual de la apologetica (pp. 9-48); 
Problemas de la apologetica general (pp. 49-102); 
Problemas de apologetica cristiana (pp. 103-196); 
Problemas de apologetica catdlica (pp. 197* 
254) 

Notulae non nullae consequuntur ut tex¬ 
tus eruditius finiatur (pp. 255-268); atque 
commodi Indices et nominum et rerum (pp. 
269-278). Praefatio eximii Professoris Dogma¬ 
ticae et Apologetlcae In facultate Philosophiae 
et Theologiae, Dillngae ad Danubium, elabo¬ 
rata atque rei omnino consentanea (pp. 7-8). 
Modesti sane Ingenii ea auctoris vox: «Quod 
Ipse lector callebit, haud facile semper solu¬ 
tiones certas absolutasque omnibus In quaes¬ 
tionibus condere». 

Volumen hoc, Problemas actuales de la apo¬ 
logetica, si quid mei est judicii, maximae erit 
aestimationis sacerdotibus et la icis; cum pro¬ 
fessoribus Seminariorum, Studiorum Univer¬ 
sitatum Institutorumque, tum viris intimi 
spiritus religiosi, qui propriam avent fidem 
collustrare responsionibus vere aptis Iis ob¬ 
jectionibus, quae in usu sunt nostris «saeculi 
lucis» temporibus. 

Nihil mihi restat de perspicuitate et nitore 
translationis, a claro viro E. Valenti concinne 
exaratae; nihil de nitida libri externa exhibi¬ 
tione: quod alias, domus editrix Herder prin¬ 
ceps typographlae ibi apparet. 

Ildephonsus GonzAlez, C. M. F. 


Albert, Anton S. J. — Ungido y Enviado, re¬ 
flexiones para sacerdotes, traducldo dei 
alemSn por el Rdo. P. Rufino Velasco, 
C. M. F. Edit. Herder, Barcelona, 1958, 
pag. 152. 

His considerationibus, quae sacerdotibus 
proponuntur et fructus muneris pastoralis 
exstant ex novissimis illis annis dispersionis 
Germaniae Centralis superiore bello europaeo, 
P. Albert S. J. ostendere nititur quaenam no¬ 
tae singulares seu virtutes sanctitatem sacer¬ 
dotii catholici constituant; excitat simul et 
confirmat sacerdotes ut ea intima sanctitas in 
eorum habitu et labore luculenter prodatur et 
patefiat. 

Opitulari quoque scriptor vult sacerdoti¬ 
bus, humili ratione cottldiana vivendi et ani¬ 
mi solitudine laborantibus, laetam vocationis 
vitam eos vivere inducens. Hae consideratio¬ 
nes ad officia et munera sacerdotalia spectant 
elsque nonnulli Sacrarum Scripturarum loci, 
in primis de vita Domini, pie explicantur et 
evolvuntur. 

Quamquam In difficillimis adjunctis bel¬ 
lum sequentibus liber est conscriptus, tamen 
quilibet sacerdos qui nostris temporibus sacro 
ministerio vel In facillimis adjunctis ut In 
nationibus potissimum catholicis fungttcr, 
opere «Ungido y Enviado* inscripto In memo¬ 
riam reducere facile poterit et virtutes et labo¬ 
res fratrum sacerdotum qui quasi fidei catho¬ 
licae antesignani jure omnibus habentur. 

M. Molina, C. M. F. 

Jaakko Suolahti. — The Junior Offtcers of the 
Roman Army in the RepubUcan Period. A 
study on 9 ocIal 9tructure. Suomalainen 
Tledeakatemla. Helsinki, 1955, pg. 439. 

Cum hujus operis auctor legeret quae a 
patre Investigata erant de clericis prout In 
societatem Fennlcam constituendam contulis¬ 
sent, et Ipse Investigare animum induxit quo¬ 
modo et quantum Juniores Praefecti militum 
In Romanorum rem publicam condendam et 
conformandam contulerint. Quod quidem per¬ 
fecit rem totam exhauriens. Cujus materiam 
ut quaereret et inveniret nulli pepercit labori 
et 9umptui, nam bibliothecas et tabularia pu- 

blica et privata, et musea est ingressus, pere¬ 
grinationes aggressus, in colloquia cum harum 
rerum peritissimo quoque viro colloquia insti¬ 
tuit, omnia diligentissime perscrutatus. Gra¬ 
tum animum exhibet auctor, praeter plurimos 
eosque eruditissimos viros et illustres Socie¬ 
tates, Pio XII Pontifici Maximo qui sibi sump¬ 
tus suppeditavit ut res vel in ipsis eventorum 
et documentorum locis pervestigare posset. 

Quantum in hoc opere insudaverlt auctor 
metieris si enormen librorum indicem legeris, 
quos ille contulerit et consuluerit. En operis 
brevissimus conspectus: Tribuni militares: 
eorum origo et evolutio, officia et privilegia, 
electio et eligendorum condiciones, socialis 
origo sive patricius erat sive plebejus sive 
equester, unde seu quibus ex locis originem 
duxerint. Deinde, eadem ratione et via, quae 
ad praefectos pertinent et ad Viro9 Navales 
studiosa investigatione perquirit. 

Omnia tamen ita pertractantur et aesti¬ 
mantur ut quaestionem ad umbilicum adduc¬ 
tam merito censeas. Academia Scientiarum 
Fennica rem omnibus dilaudandam fecit huic 
viro illustrissimo opem auxiliumque praestan¬ 
do. 

A. S. F., c. M. F. 

J. Vebdyck - C. Groeminckx - J. Michel. — Via 
Nova. II. Manuel de Latin pour la cinquitme , 
Textes - Grammaire - Exercices - Vocabu- 
laire. Adaptation fran^aise par A. Jacques 
Michel. Editions De Sikkel, S. A. 116, La- 
morlnifcrestraat, Anver9, 1957. 

Via Nova. III. Manuel de Latin pour la 
quatrUme... De Sikkel, Anvers, 1956. 

De Via hac Nova fusius in his commenta¬ 
riis verba feci cum primum volumen manibus 
mihi versare licuit. Nunc jam licet et alterum 
et tertium versare volumen, quae tertio et al¬ 
teri latinitatis cursui 9eu anno 'respondent. 
Pauca mihi Iis quae tunc dixi sunt addenda. 
Nam Auctores uno eodemque tenore rationem 
quam sibi sequendam proposuerant, certo pe¬ 
de persequuntur nihil a proposito recedentes. 

In altero volumine inseruntur loci e Titi 
Llvll, Ciceronis, Sallustii, Caesaris libris se¬ 
lecti, quibus non modo regulae grammaticae 
lectionis usu exercendae proponuntur, sed 
etiam hi9toria romana ad extremam rempubli- 


cam alumnis conspicienda praebetur. Quinta 
quaque lectione romanorum dies, religio, exer¬ 
citus, magistratus et quomodo Gallia romana 
facta sit sat luse describuntur. Adduntur in 
extremo opere quaedam Phaedri fabulae, no- 
tulis instructae aptis. 

In tertio libro et auctorum scripta supra 
memoratorum afferuntur, et aliorum adduntur 
Taciti, Suetonii, Senecae, Plinii Junioris, qui¬ 
bus scriptis historiae etiam romanae a Bello 
Gallico ad Trajanum conspectus legentium 
oculis subicitur. Inseruntur praeterea consilia 
quaedam ad recte in patrium sermonem latl- 
num convertendum, quaedam etiam de servis, 
de calendario, de horologiis, de viis, de itine¬ 
ribus et peregrinationibus apud veteres. Hic 
tertio volumini non additur rei grammaticae 
summa contra ac in primo et in altero factum 
erat. Si me consulas, addendam esse arbitra¬ 
rer, quae enim semper e memoria excidunt, 
opportune et importune memoriae oculisque 
sunt obicienda. 

Utrumque volumen scitis pulcherrimisque 
ornatur tabulis photographicis quibus et libris 
praestantia additur et elegantia, et rei exposi¬ 
tae oblectamentum, jucunditas, delectamen¬ 
tum. 

Praestantis9ima haec nova e9t via, cum 
alumnis statim im medias re9, idque jucunde, 
celeriterque, Immittat 9uavlterque manu ducat. 

G. Gougenheim et A. Masson. — Latin. Gram¬ 
maire de base. Vocabulaire de base. Classe 
de Sfxlfcme. Avec la collaboration de Mme. 
M. Gougenheim et Mme. M. - Th. Masson 
- Le Bon. M. Didier, *diteur, 1957. Pg. 332. 

Hac usus grammatica, inveni aptissimam 
pueris in lingua latina erudiendis eisque ad 
humanitatem informandis veterumque cultui 
instituendis. Nam clarissima est concinna 
rerum dispositione, et perspicua expositione 
et exercitiis sollertissime ordinatis et sagaci 
vocum memoriae mandandarum selectione et 
varia tabularum vel photographiarum vel de- 
lineatarum copia et Ipsa typorum varietate. 
Nec qulcquam aliud addam, non enim meliora 
dicere possum aut majora. Dicam tamen nos 
vehementer exspectare alia huju9 grammaticae 
volumina. • • 

Jacobus Sidera, C. M. F. 

LUGETE, PUERI, LUGETE! 

Pius XII Pontifex Maximus, 
cui adeo in deliciis vos fuistis, e 
vita nobis decessit! Hos tantum 
flosculos in vestra illius memoria 
servate. 

Quodam die festo Candelarum 
pueri romani Pium XII adeunt cui 
pulcherrimam candelam floribus 
stellisque venuste ornatam offe¬ 
rant. Summi Pontificis alba figura 
apparet. Paterno animo pueris be¬ 
ne dicit eosque vult alloqui... sed 
prae animi permotione non potest. 

«Sinite —inquit aulicis— sinite 
pueros ad me venire»... Pueri stric¬ 
tius densantur, manibus sponte 
junguntur, choream circum Sum¬ 
mum Pontificem tenerrimo ore subridentem moderate ducunt cantilenam 
scholarem concinentes. 

Quondam etiam cum Summus Pontifex jam jam Vaticanum esset ingres¬ 
surus, puella palatinos custodes illudens ante sellae pontificiae gestatores 
constitit cum lutea puppa ut haec benedictionem a Summo Pontifice acci¬ 
peret. Pius XII gestatores aliquantulum morari jubet, puppam ipse manibus 
suscipit puellaeque benignissime bene dicit, cui tandem puppam reddit. 

Tanta in Summo Pontifice Pio XII erga pueros inerat humanitas et dilectio! 

JOANNES ET PHASELI MAGICI 


Puer, cui nomen erat Joannes, 
olim in parvo tugurio cum matre vi. 
vebat. Qui, quamvis in omnium re¬ 
rum penuria essent et aliquando nec 
satis ad edendum haberent, vaccam 
tamen, quae lac illis praebebat, habe¬ 
bant. Sed quodam die, mater: 

— Escam, inquit, non habemus, 
fili mi, nec plus restat argenti. Vac¬ 
cam ergo vendere debemus; cras, ex¬ 
surgens mane, vaccam in nundinas 
adiges eamque vendes. 

Cum ergo postero die Joannes 
diluculo in nundinas, vaccellam adi¬ 
gens, proficisceretur, senem in via est 
assecutus: —Formosam, mehercule, 
vaccam! Eam emere volo. 

— O! Tune? Quanti emes? 

—En tibi phaselos, qui cum ma¬ 
gici sint, opem adipisceris. 

Itaque Joannes seni vaccellam se¬ 
nexque Joanni phaselos dedit. Ubi 
Joannes domum rediit, mater: 

— Optime est, inquit, fili mi; vac- 



camne in nundinas adduxisti? 

— Minime, mater; vaccam in nun¬ 
dinas non duxi, sed seni, quem ob¬ 
vium inveni, vendidi. 

— Et quid tibi pro ea dedit? 

— Ille nullum sane argentum pro 
ea mihi dedit... 

— Nihilne argenti? Quid dicis? 
Nullumne argentum domum attulisti? 

— Nullum, mater; senex hos de¬ 
dit pro vacca phaselos, magicos esse 
nobisque opem allaturos affirmans. 

—Quid! Istumne hominem vac¬ 
cam nostram arripere tibique phase¬ 
los istos dare permisisti? Demens 
videris! Nunc neque escam neque 
argentum neque vaccam habemus. 
Puer es pessimus, Joannes. Istos da 
P h aselos. Per fenestram dejiciam. Ec- 
ce... Et nunc in lectum abi»... —Ita¬ 
que Joannes in lectum, nihil cenatus, 
quamquam acriter esuriebat, abiit. 

Postero die, prima luce, cum e 
somno excitatus est, cubiculum per¬ 
obscurum erat. Cumque, fenestram 
appetens, hortulum inspexisset arbo¬ 
remque in hortulo intuitus esset al- 
tissimam —quae quidem, cum in lec¬ 
tum abierat, ibi non erat—, magno¬ 
pere obstupuit. Et domo egressus, 
iterum arborem aspiciebat, quae qui¬ 
dem maxima erat arbor, tam alta ut 
in caelum excrescens culmen videre 
non posset puer. Diuque cum inspe¬ 
xisset: — Quid, inquit, sit, nunc scio: 
enormis est phaselorum frutex. Meri¬ 
to senex phaselos magicos dixit; et 
nunc quae sint ibi, dum mater dor¬ 
mit, ad culmen visurus conscendam. 

Joannes ergo adrepens ascendere 
coepit. Adrepsit multum multumque 
ascendit et tandem phaselorum fruti¬ 
cis superat culmen. Et primum ecce 



vidit ingens castellum quod ob famem 
statim petere constituit, quippe qui 
obsonium a castellanis datum iri spe¬ 
rabat. Cum in castellum pervenit 
portam pulsavit statimque porta est 
a muliere aperta, quae dixit: —Quis 
es et quibus eges? —Esurio, domina, 
quid escae da mihi, Joanni. 

— Bene est, Joannes. Cujus sit 
hoc castellum nescis? 

— Nescio, mulier. 

—Scito ergo gigantis esse castel¬ 
lum, cujus ego uxor sum, qui te, si 
invenerit, vorabit. Quamprimum ergo 
abire debes. 

— O mater, quid escae, antequam 
ille venerit non dabis? Valde esurio. 

—Optime est; ingredere ergo; sed 
properandum est tibi, gigas enim sta- 
tim veniet. 

Itaque mulier, postquam Joannem 
in castellum ingressum ad conclave 
amplissimum duxit, quid attulit es¬ 
cae. Dum vero Joannes comedit, vox 
extra castellum audita est tremefa¬ 
ciens: —Hu, hu, hu, hu! Sanguis hic 
olet Britanni! 

Gigantis uxor ad conclave prope¬ 
ravit et: — Gigantis est vox, inquit, 
qui te, si invenerit, vorabit. Ilico aba¬ 
cum occupa, portamque ego claudam. 

Itaque Joannes abacum ingressus 
est et gigantis uxor porticulam clau¬ 
sit. Tunc quoque Joannes gigantis 
vocem in conclave ingressi rursus 
audivit: —Hu, hu, hu, hu! Sanguis 
olet Britanni hic. 

Joannes maxime metuebat; sed 
gigantis uxor viro suo: 

€ — O, nequaquam, inquit, minime 
britanni hominis sanguinem olfacis. 
Nullus enim britannus adest. Quod 
olfacis obsonia sunt quae tibi coquo. 
Cum sedebis, afferam. Itaque giganti 
sedenti esca apposita est; cumque 
gigas cenam edisset, «gallinam, in¬ 
quit, quae aurea ponit ova, atter*. 

Joannes vero gallinam inspicere 
desiderans armarii leviter porticulam 
aperit, et vasti corporis ad mensam 
intuitus est gigantem, atque grandem 
in mensa gallinam, quam, dum inspi¬ 
cit, videt ovum aureum gignere gi- 
gantemque in vestibus illud abscon¬ 
dentem. Sed cum fessus esset gigas, 
somno oppressus, obdormivit. Tunc 
Joannes, ex abaco egressus, mensam 
appetit gallinamque manibus caute 
arripiens, castelli portam quaeritat. 
Gigas vero expergefactus eum perse¬ 
quitur. Joannes. quam celerrime cur¬ 
rens, summum fruticem adeptus sub¬ 
repens, descendit; sed cum fruticis 
gigas etiam attigisset culmen, Joan¬ 
nem insequens descendebat. Sed 
Joannes velocius quam gigas descen¬ 
dit et cum primum humi fuit, in tu¬ 
gurium ingressus, securim invenit. 
Tunc fruticem Joannes succidit, quo 
in terram prolapso, gigas occisus est. 
Tum matri Joannes gallinam dedit, 
quae aurea pariebat ova. Itaque in 
posterum satis habebant argenti sa¬ 
tisque cibi. 

R. Bilbao Egusquiza, C. M. F. 

Haec fabella, annuente Editore Anglico London Cal - 
ling Europe et English by Radio Departament, BBC London. 
editur. Utrique maximam referimus gratiam. 






LUCUMO 


SEU L 



1. Anco regnante, Lucumo, vir 
impiger ac divitiis poten9, Romam pe- 
regrinus commigravit cupidine ac spe 
magni honoris. Cum ab Etrusci sper¬ 
neretur, cum uxoreTanaquile amigrant 
Romam. 


2. Cum ad Janiculum venirent ei, 
carpento sedenti cum uxore, aquila le¬ 
niter demissa suspensis alis, pilleum 
aufert superque carpentum cum magno 
clangore volitans, rursus, velut minis¬ 
terio divinitus missa capiti reponit. Id 
augurium Tanaquil laeta dicitur acce¬ 
pisse. 


3. Lucumo Romae sibi L. Tarqui¬ 
nium Priscum edidit nomen. Divitiae, 
benignum alloquium, comitas, benefi¬ 
cia Romanis eum conspicuum fecerunt. 
Cum in regiam quoque de eo fama 
perlata e99et, rex in familiarem amici¬ 
tiam duxit et tutorem liberorum testa¬ 
mento instituit. 


4. Cum filii Anci prope puberum 
aetatem essent, Tarquinius magis in* 
stabat ut quam primum comitia regi 
creando fierent. Quibus indictis, pue¬ 
ros venatum ablegavit, lsque primus 
et petisse ambitiose regnum et oratio¬ 
nem dicitur habuisse ad sibi conci¬ 
liandos plebis animos. Eum populus 
Romanus regnare jussit. 

TARQUINIUS PRISCUS 



5. Virum egregium, quam in pe- 
rendo regno habuerat, etiam regnantem 
ambitio secuta est Bellum primum 
cum Latinis gerens, oppidum Apiolas 
vi cepit. Ludos opulentius quam prio¬ 
res reges fecit. Circo, qui maximus 
dicitur, locum designavit, ubi specta¬ 
cula et ludicra equorum et pugilum 
haberentur. 


6. Muro lapideo circumdare urbem 
parabat, cum Sabini Romanos 9ublto 
petierunt. Magna utrimque caede pug¬ 
narum est. Hostes In castra copias 
reduxerunt. Tarquinius, equitem ma¬ 
xime vires deficere ratus, alias centu¬ 
rias addere constituit. 


7. Attu9 Navius, inclitus augur, 
sine auguriis id fieri posse negabat. 
Rex ira motus, ut ferunt: «Agedum 
— inquit— divine tu, inaugura fierine 
possit quod nunc mente concipio». 
Cum ibe augurio rem expertus profecto 
tuturam dixisset: «Atqui hoc animo 
agitavi —inquit— te novacula cotem 
discissurum». 


8. Tum illum haud cunctanter 
discidisse cotem ferunt, quam ad sta¬ 
tuam Navii quoque sitam fuisse me¬ 
morant, ut esset ad posteros miraculi 
monumentum. Auguriis certe sacerdo¬ 
tioque augurum tantus honor accessit, 
ut nihil belli domique postea nisi aus¬ 
picato gereretur. 

AMICI QUOQUE IN MORTE 

(FABELLA) 


Nox appetebat cum Lucius ad virida¬ 
rium assidens occidentem solem prospi¬ 
ciebat. Surrexit subito et ad januam cu¬ 
currit. Ubi dextram dextrae cum amico 
junxit. Cajus ei dixit: «Salve, Luci». 
— «Et tu, Cai», respondet Lucius. 

Et viridarium petierunt. Ibi hunc con¬ 
seruerunt sermonem: «Quomodo res Ro¬ 
mae?». — «Optime procedunt —summis- 
sa voce dicam—, Senatus triumphum 
patri meo victori decrevit. Qui laetus 
mihi dixit se, cum triumphum egerit, itu¬ 
rum in Galliam Cisalpinam venatum; 
omnia triduo parata erunt...». —«Heus, 
optime Cai, re vera triumphum patri de¬ 
cretum est?». —«Ita prorsus; dixitque se 
cras venturum, qui melius omnia instrue¬ 
ret atque pararet». 

II 

Tribus post diebus, prima luce, se- 
xaginta ferme equites et centum servi 
cum curribus mulisque urbis portas trans¬ 
ierunt. Itinere biduo confecto, hoc con¬ 
silium ceperunt, se duobus servis qui 
fortissimi atque audacissimi essent selec¬ 
tis, in montes ituros ut ursum in antro la¬ 
tentem occiderent, qui —ita a sene quo¬ 
dam saepe narrante acceperant— ibi 
esset multosque vorasset. 

Cum haec parentibus dixissent, eo- 
rumque accepissent veniam, servos se- 
cum adduxerunt ac montes, pharetris 
sagittarum plenis animisque magna co¬ 
gitantibus, petierunt. 

Triduo iter fecerant cum ad asperi 
jugi radices pervenerunt. Tabulam geo¬ 
graphicam Lucius inspexit, dixitque Cajo; 
—«Hic est, paululum requiescamus; tem¬ 


pus non nobis terendum est; si, quo ani¬ 
mi studio urar occidendi ursum, scires...». 
Dum sagittas ad abietem servi acuebant 
et faces parabant, sic Cajus Lucio locu¬ 
tus est: —«Ego cum Tirone, majore natu 
servo, in cavam rupem progrediar, tu 
foris cum Pomponio manebis, ut si facum 
flammis ursus deterritus, se in fugam 
prorripuerit, fugam intercludatis. 

III 

Lucius duobus horis exactis, cum se 
continere non posset, facem gladiumque 
sumens in antrum contendit. Repente fax 
in saxum collisit et exstincta est. 

At nulla timens discrimina, ducenti¬ 
bus saxis, processit. Cum tutum se omni¬ 
no putabat, jaculantis arcu mortali ictu 
percussus est. Lucius humi procubuit 
et summo oppressus angore, clamavit: 
— «Hei mihi...». Accedunt venatores ma¬ 
nibus ferentes taedas. —«Lucius est!» 
conclamaverunt. Quid acciderat?... 

Cajus et servus extremam caveam 
attigerant cumque nihil invenissent, arbi¬ 
trati sunt, aul ursum nondum regressum 
aut facum luce territum delituisse. 

Haud multum progressi, strepitum la¬ 
pidum audierunt. Ursum existimantes 
esse magno in saxo subsederunt, faci¬ 
busque celatis, arcum Cajus intendil et 
cum illum proximum ex stridore co¬ 
gitavit, nervum dimisit et cor amici sa¬ 
gitta transfixit, 

Terrore angoreque Cajus oppressus 
amici adductus amore aliam eduxit sa¬ 
gittam et clamans: —«Occidi te, Luci, 
sed tecum morior», suum in cor illam 
infixit. 

Finxit: Carolus Lator re 

l\i cursus alumnus. 



Nos in schola latine loquimur... 


AENIGMATA 

1. Pedes non habens curro, digitis carens anu¬ 
los fero. 

2. Quo, majus est, eo minus videtur. 


Coepta perfice/ 

Deum colit, qui novit 
Ferro nocentius aurum 
Semper aliquid haeret 


3. Quisnam Intra aviae viscera sepultus est? 

4. Folia habeo nec arbor sum, loquor et homo 
non sum. 


Tres discipuli: C. Kocco, M. De Lu¬ 
ca. J. A. Prola, lingua latina usi capita 
I, II, III, operis «De legibus» gerunt; 
quorum magister est Amadeus Pacitti, 
Arcis, in Italia. 


...ET VETERA RENOVAMUS 



Corsctti discipulus Ovidii, infelicis* 
simi poetae, personam gerit. Arcis, in 
Italia, a. d. XVI kal. Julias, a.MCMLvm: 
quo die sollemnis frequensque habitus 
est coetus, cui nobilissimi adfuerunt 
doctores... 


JUPPITER FULGURANS 

Cupressum de caelo tactam radicitusque evulsam 
sculptor emit ex qua Jovis simulacrum confecit per¬ 
fectumque venale produxit Quod cum ru9ticus, qui 
cupressum vendiderat, vidisset, malitiose subridens: 
—Jactas fulgura, inquit, fulgure prostrata. 

Pius Piazza, Ord. Carm. 

Messanae, in Italia. 


CONGRUUM TELEGRAMMA 

Litterarum studiosus, pigerrimus, notulis pessi¬ 
mis acceptis fratri Frlderico telegramma misit: «Fri* 
derice, praepara patrem, quaeso». Cui Fridericus 
starim respondit: «Pater est paratus, praepara te...» 

In Germania. Dr. Dold, parochus. 


IN VETUSTO CURRU AUTOMOBILI 

Viator ad exactorem. Quanti est? —Duodetriginta 
libellis At ille: — Tantine?, inquit, non enim currfts 
pretium sed itineris rogavi. 

Jacobus SAnchez. 

V.i cursus alumnus 


REUS RECIDIVUS 

Judex dure appellat reum recidivum: —Septimum 
decimuui te video in hoc reorum scamno. 

— Placide, placide, Inquit reus, o praeses: anni 
sunt cum te video semper in eadem sedentem sella. 
Sed nunquam mihi in mentem venit id tibi dare 
crimini. 

In Germania A. Avenarius. 






VIGIL, IN LOCO PERSTA! 


ABACUS VENEFICUS 

—Noli oblivisci. Cras hora septima 
me expergefac. 


J. M. E. 

MEL IN CATINIS 


M ater. —• Josephe, pete tabernam et 
eme duas libras mellis; sed duobus catinis 
impone. 

Filius. — Cur autem duobus si uno 
catino totum mei contineri potest? 

Mater. — Nam si totum uno catino 
feras, altera manus libera tibi restat quam 
in catino immittas 

J. GtfMEZ 
V. c. alumnus 


PECTEN 

a) b) c) d) 



a) Orna. c) Dea Discordiae 

b) Clara d) Locata 

P. CODINA 
Philosophiae alumnus 

1 

2 

3 

4 

aaaaaa ) 

6 

6 

aaaaaa 

14 

13 

Malii 

SfSlM 

MINI 

■■■■■■ 

17 

18 

19 

20 

21 

22 


aaaaaa 

iiiiai 

24 

25 

2b 

27 

-L_ 

28 


3U 

aaaaaa 

aaaaaa 

31 

32 

33 

34 

35 

30 

SS3» 

■■■■M 

■MBM 

■■■■■■ 

Maaaa 

37 

38 

34 

40 

tHit 

41 

42 

43 

ss 

aaaaaa 

sosi 

44 

45 

4b 

mm 

jgaj 

47 

48 

| 

49 

50 

51 

52 

5^ 


Sarrorfs instrumentum (gen.) 17 45 23 31 
21 9 15 50 

Scriba 1 18 20 43 33 30 48 8 

Eicio 12 2 9 48 53 25 32 

Aerumna 3 5 51 40 6 38 7 

Scatebrae 47 13 39 53 35 6 

Praenomen romanum (dat.) 28 48 7 42 

16 22 


Nego 

19 

52 

24 

29 

4 

Fulges 

11 

49 

34 

10 

37 

Meta 

14 

41 

46 

27 

26 

Consonans 

44 






P. CODINA 
Philosophiae alumnus 


IN VINO VERITAS 


Judex. — Tu audes huc venire, postquam tam 
tum vini bibisti? 

Testis. — Bibi, ut verum dicerem. 


SOLUTIONES 

(Cfr. Palaestra Latina, 1958, 
fasc. III. pp. 436, 443, 444) 

AD SALTUM EQUI: •Verae amicitiae sempi¬ 
ternae sunt» (Cicero). 

VERBORUM AENIGMA. — In transversum: 
1)1. 2) Ara. 3) Prave. 4) oimearP. 5) xelU. 
* Ruit. 6) Penas. epraC. 7) suR. Tum. 8 Si¬ 
mili». 9) Salio. 10) Sis. 11) A. 

Ad perpendiculum: 1) P. 2) Sex. 3) Oenus. 


4) Pilaris. 5) Armus. Mas. 6) Irae Ilia 7) 
Avare. Lis. 8)Eruprio. 9) Pirus. 10) Tam. 
11) C. 

RERUM AENIGMA (Sub pag. (31) 443): 

* Portamus calceum novum». 

SOLUTIONES MISERUNT: M. Escura, B. 
BeltrSn, quibus praemia mittuntur. 

Fr. Joannes a Deo Martinez, O. F. M. 
(Hellinii), superiori* fasciculi solutiones 
quoque miserat. 

ques de Virgile —3, 6, 8, 9, 10—. 

M. Simonetti , Studi agiografici, 180. 

E. Schwartz, Zur Geschichte und Literatur 
der Hellenen und R6mer, 235. 

E . Lissner, Die C^saren, 235. 

H. Poeschel, Die Griechische Sprache, 235. 
Otto-Wilhelm von Vacano, Die Etrusker, 236. 
H. Weller, Carmina Latina, 236. 

E. Valgiglio, Plutarco: Vita di Mario, 236. 

B. Migliorini, Saggi linguistici, 237. 

P. Clocht, Un fondateur d'Empire: Philip¬ 
pe II Roi de Mac^doine, 237. 

y. Modrzejetvski, Polish Papyrology in the 
years 1945-1955, 238. 

R. G. Austin, M. A. Some English transla- 
tion9 of Virgil, 238. 

C. E. bAcsa, Ensayo9 y 9 emblanzas, 238. 

W. Hertzberg, Publius Ovidio Naso: Lie- 

beskun9t, 238. 

F. Speranza, Neologismi nelle «Selve» di 

Publio Papinio Stazio, 238. 

K. M ueller, Q. Curtius Rufus: Geschichte 

Alexander Grossen, 239. 

H. Faerber, Cornelius Nepos, 239. 
y. Angrisani, In matutinis meditabor in te, 

239. 

y. Angrisani, Homil/ario Dogmatico, 240. 

M. Gurria - A. Wiateo, Lengua Latina, 

240. 

IN OPERCULIS: 

A. Weiher, Homer: Odyssce Griechisch 
und deutsch. 

Klotz, T. Maecius Plautus: Komoedien. 

Lenz. P. Ovidii Nasonis: Halieutica... 

Ruiz Bueno, Homero: La Iliada, T. I, II, III. 

K, Buechner, P. Vergilius Maro, Der Dich* 

ter der Roeraer. 

1958 . — M. Wegner, Hadrian, 302. 

G. Avenarius, Lukians Schrift Geschichts- 
schrelbung, 302. 

A. Hus, Les Etrusques peuple secret.SOl. 



IV 


Gigort , Marcus Pul 1 ii*s Cicero: Gesprache 
in Tusculum, 303 

Fdrber, Horaz: Samtliche Werke, 303. 

Treu, Sappho: Lieder, 303. 

• Willtge, Properz: Elegien, 303. 

Kurfess, Sibyllini9che Weissagungen, 303. 

• Dvlmeier, Plaron: Phaidon, 304. 

II. Beckby, Anthologia graeca, 304. 

F. E. Adcock, Caesar as man of letter9, 304 

• S. B. Pereira , Alma Roma-Pompejana, 305. 
L. Alonso Schokel, La formacldn dei esti!o ( 

305. 

S. Mariotti, 11 •Bellum Poenlcum* e l arte 
di Nevio, 3o5. 

R. Giomini, Saggio sulla Fedra di Seneca, 

306. 

E. Lienard, C. Julius Caesar: Fortissimi 
sunt Belgae, 306. 

JL. Laurand et A. Lauras, Manuel des Stu¬ 
des grecques et latines, Tom. 1, 306. 

Alf. Oennerfors, Pliniana, .307. 

F. Klingner, Roemi9che Gei9teswelt ( 307. 
A. Bacci, Vocabulario italiano latino delle 

parole moderne e difficili a tradurre, 307. 

A. M asciullo, II verbo latino nelle 9ue irre- 
golarit& e costruzioni speciali, 3C8. 

G. Magariflos, Juvenal y 9U tercera satira, 
308. 

F. Houbrexhe, Homdre, Iliade texte com¬ 
menti, chants I VI, 308. 

L. Cellier, Girard de Nerval: L'Horame et 
TOeuvre, 309. 

A. Traina, L'alfabeto e la pronunzia dei 
latino, 309. 

V. Larock, Erasme: Eloge de la Folie, 310. 
A. Lcjcune, Recherches 9ur la Catoptrique 
grecque d*apr^9 les sources antiques et me¬ 
dicales, 310. 

E. V. Marmorate. Persio, 310. 

E. Valgiglio, Silia e la crisi republieana, 
311. 

.AI. Villey, Le Droit Romain, 311. 

G. Manzo, DizJonario della 9intassi lati¬ 
na, 311. 

M. Maffi, Cicerone e il suo drama politi¬ 
co, 312. 

II. D. F. Kitto, Die Griechen, 312. 

F. Valori, Trenta secoli di invenzioni, "60. 
/. Corominas, Diccionano Critico Etimoltf- 

gieo de la Lengua Castellana 360. 


AI. A. Peckett-MuncLiy, The Standart two 
year Latin Course for the oral method; 1 Prin¬ 
cipia, II Pseudolus noster, 361 

II lioffmann, Petni9 Hirrutus, 361. 

]. de Vallata, Poliodorus, 362. 

Leandro de San Jose, Gram4tica hi9pano- 
latina comparada, 362. 

G. Pavano, Lingui9tica sistematica, 363. 

A Pastorino, Tropaeum Liberi, 363. 

J. Frappier, Chr^tien de Troyes, 364. 

R Bossuat, Roman de Renard, 364. 

). C. Garcia*Borr6n AI oral, Seneca y los 
Estoiccs, 364. 

S. Montserrat, Interpretacitfn hist6rica dei 
Quijote y otros ensayos, 365. 

J. A. Nufiez, Leopoldo Lugones, .365 

K. Ziegler, Plutarchos von Chaironeia, 365. 

F. Castagnoli, Foro Romano, 366. 

E. Decahors, Dictionnaire Frangais Latin, 
366. 

Griechi9che Grammarik. I Teii: H. Zins- 
nuister , Laut-und Formenlehre. II Teii: II. 
Lindemann , Satzlehre. H. Faerber, Dialektgram- 
matik und Metrik, 366. 

A. Lagier, Memento grammatical et ortho- 
grafique, 367. 

U. E, Paoh, Apis Matina, 367. 

//. Berguin, Grammaire Latine, 367. 

Gautreau et Rosset, Grammaire latlne, 368. 

G. Comes, Latina Vox, 368. 

K. Buechner, Roemlsche Literaturgeschich- 
te, 428. 

Ch. Moeller, Literatura dcl 9iglo XX y 
Cristianismo, III, 428. 

IV. Clavsen, A. Per9i Flacci Saturarum li¬ 
ber, 429. 

Hjalmar Frisk, Griechisches Etymologis- 
chet Woerterbuch, 429. 

}. F. Niermeyer, Mediae latinitatis lexicon 
minus, 429. 

E. Paratore, Storia dei tcatro latino, 429. 

M. A. Pei, La meravfgliosa storia dei lin- 

guaggio, 430. 

F. Buffiere, Les Mythes d'Homfcre et la 
pensae grecque, 430. 

M. Guallar Pirtz, Indibil y Mandonio, 430. 

/. Van Ooteghem, Bibliotheca graeca et lati¬ 
na, 431. 

F. Bernini, Dizionario della lingua latina, 
431. ’• 

B. J. Hofmann, EI latfn famillar, -*31. 

/. Stierli, Cor Salvatorte, 432. 

5. Gili y Gaya , Dlccionario de Sin6nimos, 
432. 

Bell Maurice, Druides, H^ros, Centaures, 
493. 

Bibliothek der alten W'elt, Lucrez, Velt aus 
Atomen. De rerum natura, 493. 

Ovid, Metamorphosen. 493. 

Martial, Epigramme, 494. 

Frisk, Hjalmar, Griechisches etymologis- 
ches Vorterbuch, 494. 

M arache, R., Mot9 nouveaux et mot9 ar- 
chalques chez Fronton et Aulu Gelle. 494. 

Schuster M. - Hanslik R., C. Plini Caecili 
Secundi Epistularum libri novem, Epistula¬ 
rum ad Trajanum liber, Penegyricus, 495. 

Rodrfguez, Clase de Lectura y Declama* 
ci6n, 495. 

Tescari, Onorato, Sintassi Latina, 495. 

Labriolle P., La Cit£ de Dieu, 496. 

Perret J., La Cit£ de Dieu, 496. 

IN OPERCULIS: 

M. Bassols de Climent, Sinraxis Latina, 
vol. I, II. 

G. Pesce , Sarcofagi Romani di Sardegna. 

J. M arouzeau, Du latin au fran^ais. 

Lais Hermann, Problema9 actuales de la 
apologetica. 

A Albert, Ungido y enviado. 

Parenzan P., Tenebre luminose. 

P. Corneli Tdcit, Histdries, vol. III. 

Palaestra Adulescentium 

1957. — L. M. Sansegundo, Linguam dis¬ 
cito lingua, 53; Paedagogus adulescentibus, 
181 . 

Scribite, pueri!, 113. 

Aulus scholam convenit, 241. 

1958. - Aul us instrumenta scholastica 
parat, 313. 

Aulus et Marcus scholam petunt, 369. 

Aulus in villa rusticatur, 433. 

Lugete, pueri, lugete! 493. 

1957. — Exitus certaminis latini, 110. 


Epistulae inter alumnos dantur 

1957. — Delmas-Latorre; Latorre-Delmas; 
Delmas - Latorre, 119; Beltran - Aztarain; Lerri 
• Leathan, 248. 

1958. — Delmas-Latorre; X. • Urtasun, 
318, 319; GuimerS * Pons; Pons • Guimeri; 
Casajus * Serceau; Serceau - Casajus; Abad - 
amico ignoto, 372; Thomas • avunculo suo, 
436; Fern^ndez - Muftoz; Forc^n Ruiz - dilecto 
fratri suo, 437; Yannick d'ArcimoIes * J. S4n* 
chez, 440; Todd • Gassull, 441. 

Narrationes et fabellae 

1957. — K. Huber, Puella pulchra et puel¬ 
la foeda, 54. 

A. Sanz, ]. Jimtnez, De morte Curionis, 55. 

J. Camarero, Garrula mulier, 59. 

E. Carbajo, Vulpes et corvus, 115. 

Palaestricus, Ab homine quodam, 122. 

F. Pujol, Judex, causidicus et asinus. 122. 

Avenarius, Aequa lance, 123. 

C. Latorre, Musculus, botulus assus, pas¬ 
ser, 182. 

/. Jimtnez, Anaticulae villicae fabella, 183. 

/. Comas, Callidus debitor, 187. 

M. Augt, Vicanus et simii, 187. 

F. Garcia, Filius oboediens, 187. 

G. M arimdn, Cives, en prunus omnium 
vestrum!, 242 

/. Sardd, Intaphernes, 244. 

G. Marimtin, Animo esto grato, 245. 

]. A. Martinez, Diogenes, 245. 

G. A . Gaitdn Mtndez , Quid hoc anno a 
Magi 9 suo festo die exspecto? 251; Canis lupo 
callidior, 252. 

1958. — A. Rodrfguez, De asino bona, 
314. 

R. Castillo, Alexander et calliditas Indo¬ 
rum, 315. 

}. Gregorio, Callidus psittacus, 319. 

]. Aramendia, Cavenda est eventorum cu¬ 
piditas, 370. 

A . Gonz&lez, Ludamus pedlludio, 376. 

A. M. M onreal, Famulus fidelis, 378. 

F. lAejia, Lupus et cuniculus, 378. 

, A. Avenarius, Structura petasi turriti ludi¬ 
ficatur Joannellum, 434. 

M. Alsina, Rex et rurigena, 436. 

B. Beltrdn, Feles callida, 440. 

/. Yubero, Jocus in foro, 440. 

5. Sold, Acumen ingenii, 441. 

N. M angeot, Quid modestia militaris va¬ 
leat, 442. 

R. Bilbao Egusquiza , Joannes et phaseli 
magici, 494 

C. Latorre, Amici quoque in morte, 498. 

Carmina 

1957 . — /. Franco , Carmen Laudatorium, 
250. 

Miscentes utile dulci 

1957 . — Antiqui gentium mores, 58; 196. 
Sapientium dicta, 58. 

Senum consilia, 58. 

Lemmata imperatorum, 186. 

Anagrammata latina, 186. 

y. Canals, Quemdam rogantem..., 244. 

Homo impudens..., 250. 

Pueri e ludo exeunt, 250. 

R. Torner, Xantlppa, Socratis uxor, 2^0. 


1958 . — M. Camarero, Quidam ex La' ,a' 
cedaemoniis..., 318. 

Emm. Ayala, Cum Cyrus Croesum vicit..., 

318. 

Picturae 

1957 . Ram6n, Theodosius, 56; Anulus 
falsae suspicionis index, 184; Romulus Urbis 

et Imperii Conditor, 246. 

1958 . Horatii et Curiatii, 316; Horatius 
victor, 3"4; Mettius proditor, 438; Lucumo 
seu L. Tarquinius Priscus, 496. 

Beruete, Hannibal, 120. 

Curiosa et Jocosa 

1957 . - 60, 124. 188. 

1958 . - 320, 380. 

Dr. Dold, Acuta per telephonum respon¬ 
sio. Congruum telegrama, 503. 

P. Ptazza, Juppiter fulgurans, 503. 

A. Avenarius, Reus recidivus, 503. 

Aenigmata 

1957 . 251 . 

1958 . - 319, 444. 

Antiqui gentium mores, 196. 


t 

PARENZAN PIETRO. — Tetiebre Lumi¬ 
nose. Societa Editrice Internaziona- 
le, Torino, 1957, pag. 408. 

His nostris temporibus quibus nova 
scientia quam dicunt spelaeologiam, 
plurimis variisque institutionibus scientifi- 
cis et «disporfivis» seu gyrfinicis maxime 
fovetur ac promovetur, notissima domus 
seu «Societas Editrix Internationalis» 
suam auxit bibliothecam editione pulchri 
hujus libri ab illustri Petro Parenzan 
scripti, qui spelaeologicis explorationibus 
studens, ea —sociis laboris juvantibus— 
quae sub meridionalis Italiae terra sunt 
abscondita, scrutatus est atque nobis 
patefecit. 

Ut ipse auctor in praefatione simplici¬ 
ter confitetur (pag. VII) «il presente libro 
non e un laboro scientifico, ne tecnico. 
E classificabile nella categoria dei libri 
di lettura amena e instruttiva...» —ego, 
plane dicam, humanissimi lectores, plena 
quadam animi et oculorum delectatione 
pervolutavi librumque legi—; sed cum 
auctor plurima eaque curiosa facta, quae 
magnopere ad spelaeologiam, nobis 
praebeat, ideo hoc opus etiam conside¬ 
rari potest «come utile documentario 
orientativo in quanto rende conto delle 
attivita speleologica nell # Italia meridio¬ 
nale» (pag. VII). 

In primis capitibus de laboribus et 
explorationibus quae ab ipso P. Paren¬ 
zan initae sunt ac perfectae, auctor no¬ 
bis narrat atque exponit. Sequuntur dein* 
de nonnulla capita —si capita appellari 
possumus— ad animalia, ad plantas sa¬ 
taque, ad alia multa curiosissima illus¬ 
tranda quae sub terra latent. 

Haec sunt, lectores, capita quae vo¬ 
bis fortasse, ut mihi, plus utilitatis maxi- 
mumque oblectamentum afferre possunt: 


— «Scopro T uomo prehisforico nel 
Salermitano» (pag. 104), ubi de explora¬ 
tione illa agit in qua fragmenta —seu 
partes— hominis praehistorici multa in¬ 
venit. 

—«I pallidi abitanti delle caverne* 
(pag. 285), «Le misterioje piante delle 
caverne» (pag. 327). 

—«Le caverne e I' arte primitive» 
(pag. 331). 

Liber absolvitur accuratissimo indice 
(pag. 383-405) locorum geographico¬ 
rum, plantarum, animalium, picturarum 
quarum aliqua vividis coloribus sunt de¬ 
picta. Hic tandem liber amoenissima sim- 
plicique dictione et dicendi genere pul¬ 
cherrimo scriptus, nitidis typis et optima 
charta est editus. 

]. ARAMENDlA, C. M. F. 

P. CORNELI TACIT.— Histbries. Vol. III. 

Llibre III. Text i traduccio de Maria 

Bassols de Climent i Miquel Dole* 

Fundacio Bernat Metge. Barcelona, 
1957, P g. 72 + 72. 

Tacitum in linguas vernaculas conver¬ 
tere Romanum fere opus est. Tacitus enim 
latine loquitur sermoneque patrio utitur 
prout vult, neque sibi quicquam unquam 
curae fuit num aut quomodo in alienas 
unquam converti posset linguas. 

Quare maxime dilaudandus est co¬ 
natus in termonem catalaunicum Taciti 
Historias convertendi cum praesertim id 
auctores optime sint assecuti. Quae 
enim legi et contuli (contuli autem totum 
accurate fere librum) vidi scripto primi¬ 
genio apte eleganterque sat convenire. 
Hoc tertium volumen librum refert III his¬ 
toriarum, cum I et II jam pridem in eo¬ 
dem Corpore anno 1949 e prelo prodie¬ 
rint. — ). SIDERA, C. M. F, 

